Tip dana: Italija – Bosna i Hercegovina: Može li gost da ozbiljnije ugrozi sjajne “Azure”? – Kladjenje.rs\nHomeTip DanaTip dana: Italija – Bosna i Hercegovina: Može li gost da ozbiljnije ugrozi sjajne “Azure”?\nJuni 10, 2019 Vlajko Tip Dana 0\nU utorak nas očekuju novi mečevi u okviru kvalifikacija za Evropsko prvenstvo koje će biti održano 2020. godine. a za vas smo ovog puta pripremili jedan od najzanimljivijih mečeva u kom će Italija dočekati selekciju Bosne i Hercegovine.\nDuel između ove dve reprezentacije je zakazan za 20 časova i 45 minuta.\nSigurno je da je čitava italijanska javnost bila i više nego skeptična kada je prošle godine reprezentaciju Italije preuzeo Roberto Mančini, međutim, iz ove perspektive deluje da je to bio jedan fantastičan potez. Navikli smo od “Azura” da se uglavnom više fokusiraju na odbranu svog gola, ali je opšti utisak da je Roberto Mančini u potpunosti zaokrenuo filozofiju ove reprezentacije.\nNaime, u ovom trenutku se Italija nalazi na prvom mestu u svojoj grupi sa osvojenih devet bodova pošto su ostvarili tri pobede, dali čak 11 golova, a zanimljivo je da još uvek nisu primili nijedan pogodak, što dovoljno govori da je ovo neka druga reprezentacija Italije od one koju smo navikli da gledamo.\nU prošlom kolu su izabranici Roberta Mančinija bez većih problema slavili na jednom od najtežih gostovanja u Evropi kod Grčke, a zanimljivo je da su u tom meču već posle nekih pola sata igre imali prednost od tri gola razlike, ali su onda stali i mirno priveli meč kraju. Sada ih očekuje duel sa nimalo naivnom reprezentacijom Bosne i Hercegovine koja nije na najbolji način započela ove kvalifikacije.\nBosna i Hercegovina: Neočekivan poraz u prošlom kolu!\nSve je za selekciju Bosne i Hercegovine bilo odlično do kraja prvog poluvremena utakmice drugog kola ovih kvalifikacija protiv Grčke. U prvom kolu su savladali Jermeniju, doduše samo sa 2:1, ali su upisani bodovi na startu kvalifikacija. Protiv Grčke su počeli furiozno i vodili 2:0 pa se činilo da će lakše nego što su očekivali upisati još jednu pobedu. Ipak, u drugom poluvremenu je isključen jedan od najboljih fudbalera ove selekcije Miralem Pjanić i Grci su brzo postigli dva gola, pa je taj meč završen bez pobednika. Ono što treba istaći je da su izabranici Roberta Prosinečkog mogli i da izgube na ovom susretu ali su Grci propustili nekoliko odličnih prilika u završnici susreta. Veliki problem u tom meču je bilo upravo to isključenje Miralema Pjanića koji nije mogao da pomogne svojim saigračima na subotnjem gostovanju kod Finske što se i te kako osetilo.\nNaime, izabranici Roberta Prosinečkog su potpuno podbacili u tom meču i doživeli su prvi poraz u ovom kvalifikacijama koji ih je u velikoj meri udaljio od plasmana na Evropsko prvenstvo pošto ih tek očekuju mečevi sa Italijanima koji su sasvim sigurno glavni favoriti u grupi. Ono što treba istaći je podatak da se u tim vraća Miralem Pjanić nakon suspenzije koju je odradio u meču sa Finskom.\nOd kako je Roberto Mančini preuzeo “Azure” mora se priznati da ova selekcija igra fantastično. Sa druge strane, i reprezentacija Bosne i Hercegovine je dosta dobro započela ove kvalifikacije, ali su u prošlom kolu doživeli neočekivan poraz na gostovanju kod Finske. Kada se sve sabere i oduzme mora se priznati da je Italija veliki favorit u ovom meču pa vam predlažemo da odigrate 1 koji kladionica Meridianbet plaća sa kvotom 1.40. Ipak, za očekivati je da italijanska odbrana konačno poklekne u ovom meču, pa vam predlažemo da probate sa igrom GG koju kladionica Meridianbet plaća sa kvotom 2.34. Za kraj, savetujemo vam da probate sa kombinacijom ove dve igre o probate sa igrom 1&GG koju kladionica Meridianbet plaća sa fantastičnom kvotom 3.90.Registruj se na Meridianbet\nTip dana: Atalanta – Milan: Ulog je Liga šampiona!\nFebruar 16, 2019 Vlajko Tip Dana 0\nOvog vikenda je na programu 24. kolo italijanske Serije A a svakako da se najzanimljiviji meč igra u Bergamu gde fudbaleri Atalante dočekuju Milan. Duel ove dve ekipe je zakazan za 20 časova i 30 […]\nJanuar 30, 2019 Vlajko Tip Dana 0


Performans "Miloše, zaposli me" u centru Novog Sada | Autonomija\nPerformans „Miloše, zaposli me“ u centru Novog Sada\nBili su postavljeni štandovi pod nazivom „Bokanizam“, „Infoplatika“ i „Gradsko sivilo“\nGradski odbor Demokratske stranke (DS) danas je u centru Novog Sada organizovao performans “Miloše, zaposli me”, na kojem su građanima želeli da pokažu kako funkcionišu javna preduzeća u Novom Sadu.\nTokom performansa u centru grada bili su postavljeni štandovi pod nazivom „Bokanizam“, „Infoplatika“ i „Gradsko sivilo“, a aktivisti su građanima pokazivali da najlakše mogu da se zaposle u nekom od pomenutih preduzeća ako popune pristupnice stranaka na vlasti u gradu.\nAktivisti su delili i letke na kojima je odštampan izmišljeni intervju Miloša Vučevića u kojem hvali sebe, a sa razglasa se čuo govor gradonačelnika iz predizborne kampanje u kojem je osuđivao stranačko zapošljavanje i kupovinu glasova.\n“Akciju smo organizovali kako bismo ukazali na to da su jedina radna mesta koja su u ovom gradu otvorena u prethodnih devet meseci ona koja su bila rezervisana za stranačke kolege i koalicione partnere Miloša Vučevića”, rekla je portparolka DS Aleksandra Jerkov novinarima.\nJerkov je dodala da gradonačelnik Miloš Vučević nema kapaciteta da se bavi stvarima koje spadaju u opis njegovog posla, te da mu “ne preostaje ništa drugo nego da se bavi visokom politikom i Statutom Vojvodine”.\n“Gradonačelnik koji ćuti kada se od Novog Sada oduzima 1,6 milijardi dinara na godišnjem nivou, jer to čine njegovi koalicioni partneri sa republičkog nivoa, koji nije učinio ništa u vezi sa činjenicom da se u proteklih devet meseci četiri puta pucalo u blizini zabavišta i osnovnih škola, koji ne može da reši komunalne probleme i nije doveo ni jednu investriciju, nema pravo da traži poverenje građana i da građane ubeđuje u to da je dobar gradonačelnik”, kazala je Jerkov.\nOna je dodala da je devet meseci nakon što je Miloš Vučević “ipak postao gradonačelnik Novog Sada, postalo jasno da ova gradska vlast nema kapaciteta, sposobnosti, stručnosti i znanja da rešava probleme”.\n“Došli smo do toga da imamo gradsku vlast koja štiti odgovorne za aferu ATP Vojvodina, i da su oni, na čije je hapšenje Vučević pozivao, prestali da budu krivi onoga momenta kada su ušli sa njim u koaliciju”, rekla je Jerkov tokom performansa “Miloše, zaposli me”, održanog danas u centru Novog Sada.\nPredstavnik Omladine DS Igor Pantelić rekao je da je akcija organizovana jer su i mladi želeli da poruče da je odnos gradske vlasti prema mladima nedopustiv.\n“Imamo diplome i znanje, ali nemamo mogućnost da to sve primenimo u našem gradu, samo zato što nemamo partijske knjižice Srpske napredne stranke”, dodao je Pantelić.


Zvezda: Zaslužili smo kritike, ali ne damo rušenje kluba – RTV SUNCE Arandjelovac\nHome » Sport » Zvezda: Zaslužili smo kritike, ali ne damo rušenje kluba\nin Sport 13/08/2021\n„Aktuelni smo šampioni i osvajači Kupa, a već smo obezbedili i evropske utakmice ove jeseni. Zaslužili smo kritike zbog meča protiv Šerifa i to smo odmah priznali, ali nećemo dozvoliti da se zbog jednog poraza ruši Crvena zvezda kao klub““, navodi se u saopštenju.\n„Hvala mnogim medijima koji su sa pravom kritički pisali o tom porazu, ali ima i onih koji ne žele dobro Crvenoj zvezdi. Kako bi pisali da četiri godine zaredom ostanemo bez šampionske titule ili evropskih utakmica? Svesni smo da mnogima smetaju Zvezdini uspesi i zlonamernici su jedva dočekali samo jedan poraz da naprave histeriju po društvenim mrežama. Ima tu i politike i partizanovaca i ličnih interesa“, navode iz Crvene Zvezde.\n„Ali mi verujemo da su pravi zvezdaši prepoznali njihove namere. Ni treneri, niti direktori se neće smenjivati da bi se bilo kome ispunjavele želje ili ostvarivali lični interesi preko pojedinih medija i društvenih mreža: Verujemo u Dejana Stankovića, verujemo u svoje igrače i svi oni imaju našu punu podršku. Deki je trener Crvene zvezde i ostaće ovde sa nama još dugo da se svi zajedno radujemo novim titulama. Želimo dobru atmosferu i energiju pred odlučujući dvomeč sa Klužom, verujemo da smo bolji i to ćemo dokazati“, poručuju iz Zvezde.\nPrethodna: RTV Sunce – Biblioteka, dečja literatura\nSledeća: RTV Sunce – Brankica Damjanović na Festivalu knjige


Kina već premašila plan zapošljavanja za 2009. - Klix.ba\nKina već premašila plan zapošljavanja za 2009.\n12.12.2009. u 16:15\nKina je u prvih deset mjeseci već premašila godišnji plan otvaranja novih radnih mjesta, što je novi znak da zemlja izlazi iz globalne ekonomske krize, prenijeli su danas državni mediji u Pekingu.\nU gradovima je od januara do kraja oktobra posao našlo 9,4 miliona radnika, dok je vladin cilj za čitavu 2009. bio da osigura devet miliona novih radnih mjesta, prenosi Reuters izvještaj kineske agencije Xinhua.\nPozivajući se na saopćenje Ministarstva za ljudske resurse i socijalnu zaštitu, agencija dodaje da je za deset mjeseci novi posao našlo oko 4,4 miliona radnika koji su ranije dobili otkaze. To je 88 posto od godišnjeg plana kojim je predviđeno da se pet miliona otpuštenih ponovo zaposli.\nZvaničnici su procijenili da je više od 20 miliona sezonskih radnika izgubilo posao kad je globalna finansijska kriza pogodila kinesku ekonomiju. Zbog toga je vlada bila primorana da novo zapošljavanje postavi kao prioritet koji će podsticati stimulativnim mjerama.\nPodsjećajući da je kineska vlada u utorak saopćila da program podsticanja ekonomije može da doprinese otvaranju najmanje 24 miliona novih radnih mjesta, Reuters ističe da je takva prognoza kretanja na tržištu rada najoptimističnija od početka finansijske krize u prošloj godini.\nPovećanje zapošljavanja je glavni uvjet za početak napuštanja vladinih mjera za podsticanje privrednog rasta, donjetih nakon što je svjetska finansijska kriza umanjila kineski izvoz, što je dovelo do gubitka miliona radnih mjesta.\nU ponedjeljak je vlada Kine obećala da će nastaviti sa finansijskim podsticajima, s obzirom na još nedovoljno čvrstu osnovu za oporavak ekonomije.\nDvogodišnji program stimulisanja je vrijedan četiri biliona juana (585 milijardi dolara), a predviđene su i dodatne investicije lokalnih vlada za otvaranje novih radnih mjesta.\nMinistarstvo za ljudske resurse i socijalnu zaštitu je ranije saopćilo da će otvaranje radnih mjesta u Kini u budućnosti zavisiti od toga kako će zemlja promijeniti model ekonomskog rasta i početi da se u većoj mjeri oslanja na domaću tražnju nego na izvoz.\n"Biće veoma teško sačuvati raniji vrtoglavi rast inostrane tražnje i investicija. Potrebna nam je stabilna domaća tražnja", navedeno je u komentaru tog ministarstva.


Crni bilans nesreće u Sloveniji: Broj žrtava eksplozije se popeo na šest (VIDEO)\nUzrok ovog tragičnog događaja najverovatnije je ljudska greška jednog od zaposlenih\nBroj poginulih u nesreći koja se u četvrtak dogodila u hemijskoj fabrici u slovenačkom Kočevju povećao se na šest, nakon što je u četvrtak uveče u ljubljanskom Kliničkom centru preminuo jedan od dvojice radnika koji su u eksploziji i požaru dobili teške opekotine. To je potvrdio direktor kompanije "Melamin" Srećko Štefanic.\nUnas 20 personas resultaron heridas, dos de gravedad y cuatro personas siguen desaparecidas tras un incendio que destruyó este jueves la planta química Melamin en Kočevje, Eslovenia.#FuserNews #12May pic.twitter.com/E3W4Qj0hdt — Fuser News (@fusernews_) May 12, 2022\nUžas u Banjaluci: Pronađeno telo na obali reke Vrbas!\nDetalji strašne eksplozije u Sloveniji: Uzrok je kotao, najmanje 20 povređenih, dvoje u kritičnom stanju?\nPatrijarh Porfirije predvodio litiju: Nikšić proslavio praznik Svetog Vasilija Ostroškog (VIDEO)\nČetiri osobe se vode kao nestale: Još najmanje 20 povređeno u eksploziji fabrike!\nSlovenija eksplozija Kočevje fabrika\nEksplozija u hemijskom postrojenju u fabrici: Jedna osoba poginula, dve teško povređene (VIDEO)


NOVI UDARAC ZA "ORLOVE"! Evropski velikani ZABRANILI napadaču i dvojici vezista da igraju za Srbiju!\nLjubiša Tumbaković za utakmice sa Rusijom (3. septembar, Moskva) i Turskom (6. septembar, Beograd) neće moći da računa na trojicu fudbalera.\nU pitanju su as Real Madrida Luka Jović, zadnji vezni Torina Saša Lukić i ofanzivni vezista Sergej Milinković Savić, koji brani boje Lacija.\nRazlog nisu povrede, ni sami igrači. Prosto, UEFA je klubovima dala pravo da sami odluče da li će da puštaju igrače na predstojeće reprezentativne izazove ako oni idu na putovanja posle kojih bi morali u dvonedeljnu samoizolaciju zbog rizika od širenja virusa Kovid 19.\nLacio i Real Madrid su iskoristili takvu mogućnost i zabranili Milinković Saviću i Joviću da se odazovu Tumbakovićevom pozivu.\nSvi ostali su dali zeleno svetlo igračima da dođu u Beograd tako da je sasvim jasno da samoizolacija ne bi bila obavezna ni za Milinković Savića ni za Jovića, jer profesionalni fudbaleri imaju regulisane papire i uz negativan test ili dva bi sigurno mogli da izbegnu karantin. Uostalom, iz Španije će, samo primera radi, na okupljanje reprezentacije doći Marko Dmitrović i Nikola Maksimović, iz Italije recimo Nikola Milenković i Nikola Maksimović, da ne nabrajamo sad sve.\nMeđutim, Real i Lacio su iskoristili dozvolu UEFA da igrače zadrže na pripremama i izbegnu i najmanji rizik, prenosi "mozzartsport.rs".\nIstina, jasno je da Jović pored Aleksandra Mitrovića ne bi ni bio u prvih 11, a i Milinković Savić je na osam takmičarskih utakmica Orlova u 2019. godini samo dva puta bio u startnoj postavi Srbije.\nVIDEO: Fudbal Srbija Nemacka himne\nFudbal Srbija Nemacka himne


Uklonjen spomenik Aleksandru Velikom sa skopskog aerodroma\nRanije ovog mjeseca je makedonska vlast odlučila da skloni "Aleksandar Veliki" sa službenog naziva skopskog aerodroma\nSa Međunarodnog aerodroma Skoplje uklonjen je spomenik Aleksandru Velikom, samo nekoliko dana nakon što je promijenjen i naziv ovog aerodroma, koji je nosio ime poznatog vojskovođe.\nSpomenik Aleksandru Makedonskom postavljen je 2011. godine, nakon što je upravljanje aerodromom preuzela turska kompanija TAV.\nSpomenik, koji je uklonjen u srijedu uveče, bio je postavljen u sredini centralnog salona na međunarodnom aerodromu.\nOdlukom vlade u Skoplju naziv aerodroma "Aleksandar Veliki", koji datira od decembra 2006. godine promijenjen je u Međunarodni aerodrom Skoplje, a Vlada je u znak dobre volje i otopljavanja odnosa sa Grčkom promijenila i naziv autoputa "Aleksandar Veliki" u "Prijateljstvo".\nMakedonske vlasti prošle nedjelje uklonile su i prvi spomenik iz projekta "Skoplje 2014" - spomenik kontroverznom revolucionaru Andonu Lazovu, poznatijem kao Ćoseto, koji se nalazio u parku ispred zgrade Vrhovnog suda u prijestonici.\nProjekat "Skoplje 2014" pokrenula je bivša vlada na čijem je čelu bio Nikola Gruevski i on je upotpunosti promijenio centar Skoplja, a prema procjenama stručnjaka u projekat je uloženo između 700 i 800 miliona eura.


Kosovo: Srbi blokirali put u međuzoni kod Jarinja - Klix.ba\nRegija\tKosovo: Srbi blokirali put u međuzoni kod Jarinja\n26.7.2012. u 17:38\t0\nKosovo: Srbi blokirali put u međuzoni kod Jarinja\nViše desetina građana opštine Leposavić blokiralo je u četvrtak popodne magistralni put za teretni saobraćaj u međuzoni između mjesta Rudare, na pravcu iz centralne Srbije, i administrativnog prelaza Jarinje.\nStanovnici Leposavića i Leška na taj način žele da spriječe prolazak teretnih vozila koja prevoze komercijalnu robu preko administrativnog prelaza Jarinje u carinski terminal u južnom dijelu Kosovske Mitrovice.\nKako je Tanjugu objasnio predsjednik opštine Leposavić Dragiša Vasić, to je praktično dio nastojanja Prištine da instalira kosovske institucije na prelazima sa centralnom Srbijom.\nPo njegovim riječima građani na miran način iskazuju neslaganje s namjerama Prištine da zaokruži nezavisnost integracijom sjevera pokrajine.\nU proteklih 48 sati primjećen je povećan teretni saobraćaj preko ovog prelaza.\nMagistralni put je prohodan za putnički saobraćaj.\nRepublika Kipar podržava BiH na putu ka EU\n26.07.2012. u 18:12


Virtuelna šetnja Krimskim mostom (video) - Sputnjik Srbija\n14:14 26 Maj 2020\nUdarna vest: Putin: Parada pobede u Moskvi 24. juna\n11:10 25.03.2016 (osveženo 11:14 25.03.2016) Preuzmite kraći link\nInfocentar „Krimski most“ objavio je novu kompjutersku vizualizaciju budućeg mosta. U jednominutnom snimku može se videti 19-kilometarski prelazak sa ptičje perspektive i očima vozača koji će prelaziti Kerčanski moreuz. Vizuelizacija, pod nazivom „Ipak sam lep“, završava se grandioznom panoramom budućeg mosta sa najviše tačke.\n14:04 Putin: Parada pobede u Moskvi 24. juna\n13:49 Ko će se vraćati tim avionima? Prvi letovi „Montenegro erlajnsa“ idu ka Beogradu\n13:29 Vesti: Ko je najveća žrtva političkog spora koji je izazvala Crna Gora /video/


Mali Zvornik deo istraživanja: Kako odgovoriti na rizike od katastrofa u Srbiji? – Eko centar Drinum\nVesti / October 19, 2015 February 6, 2021 / Leave a Comment\nU toku je istraživanju za potrebu izrade novog Nacionalnog izveštaja o ljudskom razvoju u Srbiji. Cilj istraživanja je da ponudi konkretne predloge za unapređenje odgovora i pripreme na rizike od prirodnih katastrofa na lokalnom nivou. U omladinskom klubu Kancelarije za mlade, 16. oktobra predstavnici Centra za istraživanje javnih politika i Centra za socijalne politike iz Beograda održali su sastanak sa aktivistima udruženja i organizacija civilnog društva (OCD) u Malom Zvorniku kako bi se upoznali sa svim aktivnostima koje su, tokom vanredne situacije 2014. godine, u uslovima katastrofe, elementarne nepogode, bujičnih poplava i klizišta, preduzele nevladine organizacije (NVO), samostalno ili u saradnji sa lokalnom zajednicom. Mali Zvornik je jedna od 13 opština odabranih za sprovođenje ovog istraživanja.\nOtpornost i vitalnost opština u Srbiji da odgovore na rizike koji im prete od prirodnih i drugih katastrofa ključna je tema Nacionalnog izveštaja o humanom razvoju (NHDR) za 2015. godinu i novog istraživanja koje treba da ponudi konkretne predloge za efikasnije delanje institucija na lokalnom i nacionalnom nivou. Program Ujedinjenih nacija za razvoj (UNDP) u Srbiji izabrao je Centar za istraživanje javnih politika i Centar za socijalne politike iz Beograda da pripreme ovaj novi NHDR kao odgovor na izazove s kojima se Srbija suočila tokom prošlogodišnjih majskih poplava. UNDP i Vlada Srbije dele stav da otpornost i pripremljenost opština da odgovore na rizične situacije predstavlja strateški važnu temu koja zahteva sveobuhvatnu analizu kroz objektiv humanog razvoja.\nPored predstavnika lokalne samouprave, polazeći od činjenice da su predstavnici nevladinih organizacija uvek prisutni u svim vanrednim situacijama, da su direktno uključeni u sve aktivnosti, u cilju otklanjanja nastale štete, upućeni su im pozivi za učešće u fokus grupi.\nTeme za rad fokus grupa, su preventiva, planiranje, odgovor na rizike od prirodnih katastrofa u lokalnoj zajednici, sa naročitim naglaskom na ulogu mehanizama koordinacije, saradnje, razmene informacija različitih aktera u tom sistemu i naročito ulogu i angažovanje lokalnih organizacija civilnog društva volontera i lokialnog stanovništva u gore navedenim procesima.\nSastanak sa predstavnicima Opštinske uprave i lokalne samouprave predvodio je Stevan Vujasinović, rukovodilac za odnose s javnošću i Savetnik za partnerstva sa privatnim sektorom Programa Ujedinjenih nacija za razvoj (UNDP).


Evropski posrednici ove nedelje u Beogradu - Report.rs\nBy redakcija 01/26/2022 Beograd, Najnovije, Srbija, Vesti\nPosrednici u međustranačkom dijalogu, evropski poslanici Tanja Fajon i Vladimir Bilčik i njihove bivše kolege Eduard Kukan i Knut Flekenštajn posetiće Beograd od 27. do 29. januara, preneo je danas European Western Balkans (EWB).\nKako EWB saznaje iz izvora u Evropskom parlamentu, posrednici će se sastati sa predsednikom Narodne skupštine Ivicom Dačićem, predstavnicima parlamentarnih stranaka i vanparlamentarne opozicije.\nPlanirani su i odvojeni sastanci sa predsednikom Srbije Aleksandrom Vučićem, premijerkom Anom Brnabić i ministarkom za evropske integracije Jadrankom Joksimović, kao i sa članovima Privremenog nadzornog tela za praćenje medija i nezavisnih institucija u kampanji.\nU novembru 2021. godine Kukan i Flekenštajn već su posetili Beograd povodom praćenja primene mera koje su predložili zajedno sa predsednikom Narodne skupštine.\nDruga faza međustranačkog dijaloga počela je u martu 2021. godine. U naredna dva meseca obavljene su onlajn konsultacije sa predstavnicima vlasti i opozicije, da bi se dva sastanka uživo održala u Palati Srbija u julu i septembru.\nNa sastanku u septembru utvrđena je tabela od 16 mera za unapređenje izbornih uslova u Srbiji. Organizacije civilnog društva Crta i BIRODI, međutim, iznele su stav da one ne doprinose dovoljno unapređenju izbornih uslova.\nStranke slobode i pravde, Demokratska stranka i Pokret slobodnih građana napustili su sastanak u septembru pre njegovog kraja, ocenjujući da predložene mere neće popraviti izborne uslove.\nTe stranke su kasnije, zajedno sa Narodnom strankom, odbile da učestvuju u primeni mera, tako što nisu predložile člana Privremenog nadzornog tela, koje čine šest predstavnika Regulatornog tela za elektronske medije i šest članova koje predlaže opozicija.\nIzvor: European Western Balkans, Fonet, Foto: pixabay\n2021 Aleksandar Vucic Beograd BIRODI druga faza Eduard Kukan evropski posrednici Flekenštajn opozicija poseta šest članova šest predstavnika Srbija Vladimir Bilčik


režim | Tuzlanski.ba\nTuzla: Najavljena izmjena režima saobraćaja odgađa se do daljnjeg\nObavještenje Službe za komunalne poslove, izgradnju i poslove mjesnih zajednica Grada Tuzla. “Obavještavamo građane da se najavljeno izvođenje građevinskih radova na sanaciji saobraćajnice u ulici Mirze Delibašića odgađa do daljnjeg. U skladu s tim neće…\nTuzla: Izmjena režima saobraćaja zbog građevinskih radova na sanaciji saobraćajnice\nObavještenje Službe za komunalne poslove, izgradnju i poslove mjesnih zajednica Grada Tuzla. “Obavještavamo građane da će, zbog građevinskih radova na sanaciji saobraćajnice u ulici Mirze Delibašića, doći do izmjene režima saobraćaja u dijelu ulice, na…\nIzmijenjen režim posjeta u UKC Tuzla\nNovi termini za posjete u Univerzitetsko kliničkom centru Tuzla. Zavod za javno zdravstvo TK je zbog nepovoljne epidemiološke situacije u neposrednom okruženju, a vezane za epidemijsku pojavu morbila, kao i trenutnu sezonu gripe i nedovoljno dostignut…


Hamilton je u poslednju trku u šampionatu ušao sa 17 bodova prednosti u odnosu na klupskog kolegu Nika Rozberga, koji je stazu "Jas Marina" završio na 13. mestu.\nUpravo je Rozberg bio najveći konkurent za osvajanje titule, s obzirom da su organizatori Formule 1 prvi put u istoriji ovog takmičenja odlučili da se na jendoj trci bodovi dupliraju.\nBritanac je do 11. trijumfa u ovogodišnjem šampionatu, a 33. u karijeri došao u vremenu od 1:39:02.619 sata i tako stavio tačku na uspešnu sezonu.\nHamilton je postao prvi Britanac koji je osvojio više od jedne titule šampiona Formule 1, posle Dzekija Stjuarta kome je to pošlo za rukom 1971. godine. Tamnoputi vozač je bio najbolji i 2008. godine.\nOdlučujujuću trku Formule 1 posmatrao je predsednik Srbije Tomislav Nikolić, koji se nalazi u dvodnevnoj radnoj poseti Ujedinjenim Arapskim Emiratima (UAE), na poziv prestolonaslednika Abu Dabija Muhameda bin Zajeda.


DPS zasmijava javnost: Optužuju mandatara da širi koronu! – Borba\n“Krivokapić je odjednom kad je krenuo za Srbiju na sahranu patrijarha Irineja, prihvatio sve zdravstveno – epidemiološke mjere te države, i masku na licu držao sve vrijeme u Beogradu, pokazao je ovim činim da očigledno drugu državu, njene građane i institucije poštuje više nego sopstvenu. Samo tako se mogu tumačiti dvostruki aršini koje ima prema zdravlju građana Srbije sa jedne i građana Crne Gore sa druge strane, ali i prema zdravstvenim radnicima u ove dvije države”, tvrde u DPS-u.\n“Samo prije tri nedjelje, na sahrani mitropolita Amfilohija, bili smo svjedoci njegovog neodgovornog kršenja svih mjera i preporuka nadležih državnih i zdravstvenih organa. Čovjek koji pretenduje da vodi Vladu Crne Gore nije se obazirao na pozive i vapaje ljekara i nadležnih iz zdravstvenih institucija, koji su upozoravali na moguće posljedice. Na taj način, svojim postupanjem doprinio je da se nakon ovog događaja broj oboljelih od ovog virusa 2,5 puta uveća, a posljedično poraste i broj umrlih”, tvrde u DPS-u.\nDal je moguce da Borba.me brani mandatara? Da nije sto bilo Medu?\ngde se ide na sahranu s maskom..bolje i ne otici ako te strah obuzeo.. znaci krivokapic je imao pravo sto nije nosio masku kod amfilohija a ovde se uprpio pa je stavio\nPremijeru buduci nagzit cete one dve prđeknute sotonjare?\nDPS i govna.\nBotovi Dakini imaju noćne more od Meda, on pijea, ovi pijani😁😂😂


Medjunarodni transport robe TRGOTRANS MK doo Bileća (Automobili i transport, Benzinske pumpe i plin, Transport i špedicija, Auto kuće)\nMedjunarodni transport robe-usluge prevoza u unutrašnjem i međunarodnom saobraćaju TRGOTRANS MK DOO Bileća\nUvozno carinjenje robe\nRe-eksportna carinjenja robe\nPriprema neophodne dokumentacije\nPribavljanje neophodnih dozvola\nNOVO-Usluge transporta hladnjačom 24t-novo vozilo za robu koju je potrebno održavati na niskim temperaturama.\nAdresa: Bilećko polje bb., 89230 Bileća , Mapa\nTelefon: +387 59 370 211,059 370 211 Faks: 059 370 142 Pregleda: 6898\nMeđunarodni transport robe-usluge prevoza Trebinje,Bileća-Istočna Hercegovina TRGOTRANS MK doo\nZbirni transport robe – svojim klijentima nudimo zbirni medjunarodni transport robe, kako bi im pružili najpovoljniju uslugu. Zbirni transport robe smanjuje troškove i najpogodniji je oblik transporta kada je potrebno prevesti manje količine robe.\nVršimo usluge prevoza roba za sva pravna i fizička lica iz BiH i okruženja za sve evropske gradove-profesionalno i povoljno,sa dugogodišnjim iskustvom.\nUsluge transporta -hladnjača 24 t\nMedjunarodni transport robe TRGOTRANS DOO Bileća\nusluge prevoza Trebinje,Bileća-Istočna Hercegovina\nMedjunarodni transport robe TRGOTRANS


Novi potpis na Old Trafordu - Sportske novosti\nNaslovna Fudbal Novosti Fudbal Novi potpis na Old Trafordu\nNovi potpis na Old Trafordu\nNakon što je pre nekoliko dana David De Gea potpisao novi ugovor sa Mančester Junajtedom, njegovim “stopama” krenuo je i švedski reprezentativac – Viktor Lindelof.\n25-godišnji štoper je sa upravom engleskog velikana potpisao novi ugovor sve do leta 2024. godine sa opcijom da se saradnja nastavi za još godinu dana.\n“Od dana kada sam stigao u Junajted osećao sam se kao kod kuće. U poslednje dve godine značajno sam napredovao i kao igrač i kao osoba i na tome sam zahvalan svima u klubu na pomoći i podršci. Volim da igram fudbal i sada mi je cilj da pomognem timu da osvoji trofeje i da se odužim navijačima na fenomenalnoj podršci koju nam pružaju”, istakao je Lindelof.\nŠveđanin je u Mančester Junajted stigao tokom leta 2017. godine u transferu vrednom 35 miliona eura iz portugalske Benfike. U dresu “Crvenih Đavola” do sada je odigrao 74 utakmica uz jedan postignut pogodak.\nPrethodni tekstInformacije za kladioničare – 18. septembar 2019.\nSledeći tekstDubl dana – 18. septembar 2019.


Rim Opcija 4\nRIM - POMPEJA - NAPULJ - VATIKAN - TIVOLI\n- prevoz turističkim autobusom ,\n- smeštaj u hotelu 3* na bazi 4 noćenja sa doručkom (kontinentalni švedski sto),\n- smeštaj u 1/2 i 1/3 sobama,\nCENA FAKULTATIVNIH IZLETA (Deca 2-12 godina osvaruju popust):\nAranžman se plaća u dinarskoj protivvrednosti po srednjem kursu za NBS na dan uplate.\n- 30% prilikom rezervacije, ostatak na tri rate bez kamate, čekovima ili administrativnom zabranom do marta 2020.\nZa putovanje u EU je neophodno posedovati nove biometrijske pasoše. U slučaju da se popuni rezervisani kapacitet soba u hotelu, agencija zadržava pravo da obezbedi dodatne kapacitete u hotelu iste kategorizacije u istom delu grada.\nPreporučuje se putnicima, sa novim biometrijskim pasošima, da se o uslovima ulaska u zemlje EU (potrebna novcana sredstva za boravak, zdravstveno osiguranje, potvrde o smeštaju...) informišu na sajtu Delegacije EU u Srbiji www.europa.rs ili u ambasadi ili konzulatu zemlje u koju putuju. Agencija ne snosi odgovornost u slucaju da pogranicne vlasti onemoguce putniku ulaz na teritoriju\nNeophodan minimum za izvođenje fakultativnih izleta je 40 putnika – a u slučaju manjeg broja prijavljenih putnika cena fakultative podložna je promeni i organizator izleta zadržava pravo ponuditi korigovane, više cene u odnosu na zainteresovani broj putnika koje isti nisu u obavezi da prihvate.


Vesti online / Vesti / Srbija / Kosačov: Zbog Kosova treba menjati međunarodno pravo\n- Savremeno međunarodno pravo više nije u stanju da odgovori na savremene izazove. Uočavamo krizu međunarodnog prava, ako hoćete, zalazak postjaltinskog sistema međunarodnog pravca. Svetu je, očigledno, potrebna pažljiva, promišljena, sistemska revizija međunarodnog prava, razmišljanje o onome što se dogodilo i o tome kako bi ovaj sistem trebalo da izgleda ubuduće - rekao je Kosačov na raspravi u Savetu Federacije u petak.\n* Tri zemlje ne žele da sede za istim stolom sa predstavnikom Kosova\nPrema njegovim rečima, niz zemalja ispoljava dvostruke standarde u pitanjima priznavanja nezavisnosti država i prava naroda na samoopredeljenje.\nSenator je kao primer naveo situaciju u vezi sa samoopredeljenjem Kosova, koje su priznale one zemlje koje istovremeno ne priznaju pravo žitelja Krima na samoopredeljenje.\nKosačov je, takođe, naglasio da princip nemešanja u unutrašnje poslove država „predstavlja opšteprihvaćeni princip međunarodnog prava, ali da nije utvrđeno ni šta je to mešanje u unutrašnje poslove, niti je određen sâm pojam unutrašnjih poslova u međunarodnom pravu“.\nU vezi s tim pitanjem ne sme biti mesta za dvostruke standarde, uveren je senator.\n- Sećamo se kako je proticalo savetovanje Organizacije za evropsku bezbednost i saradnju u Helsinkiju 1975. godine. Sada je, prema mom uverenju, došlo vreme da se ide ka tome da se sazove novi opšteevropski samit, svojevrsni Helsinki 2.0, tokom kojeg bi bili prepoznati određeni problemi i pokrenute diskusije o tome - rekao je Kosačov.\nOn je dodao da „kada se na tas vage s jedne strane postavi princip teritorijalne celovitosti država, a s druge princip samoopredeljenja naroda, izbor mora da bude naklonjen onoj varijanti rešavanja spora koja je povezana s najmanjim stepenom narušavanja ljudskih prava“.\nPrema njegovim rečima, ruski senatori su već razgovarali s francuskim kolegama o neophodnosti razmatranja međunarodnih pravnih normi.\nSRBIJA Kurti: Želimo normalno Kosovo i normalnu Srbiju\nSVET Koha: Teško u Interpol - rasprava u Pekingu, Rusija glavna\n"Nije da prejudiciram, ali... Sve je kao pred...


Početak/Region/UPOZNAJTE SVRLJIG: Prošlo je 50 godina od dana izlaska Milutina Veljkovića iz pećine Samar\n464 dana pod kamenim nebom\nVioleta Milićević 15. septembra 2020.\nSamar; Foto: Centar za kulturu, turizam i sport\nU organizaciji Centra za turizam, kulturu i sport, u svrljiškom selu Kopajkošara ispred pećinskog kompleksa Samar, 29. septembra u 19 časova obeležiće se jubilej – pedeset godina od dana izlaska Milutina Veljkovića iz pećine Samar i obaranja Ginisovog rekorda boravka pod zemljom.\nU okviru jubileja posetioci će moći da pogledaju „Speleonaut/Pod kamenim nebom“, dokumentarni film Sonje Đekić o njegovom petnaestomesečnom samovanju u pećini Samar, koji je premijerno prikazan na 24. Festivalu autorskog filma 28.11.2018. godine u Domu omladine u Beogradu.\nZbog ograničenog broja mesta u grupi svi zainteresovani koji žele da vide gde je boravio Milutin Veljković mogu da se prijave na broj: 0669763633 Bojan Pavlović\nInformacije vezane za obilazak, potrebnu opremu i slične detalje možete dobiti na gore navedeni broj svakog dana od 08 do 21 č.\nCentar za kulturu pećina Samar Svrljig turizam i sport


Za neuplaćene poreze i doprinose zaposlenih u lokalnoj upravi, građani Berana zaduženi sa novih više od dva miliona eura\nObjavljeno sreda, 30 septembar 2015 07:24\nOpština Berane je za neuplaćene poreze i doprinose na isplaćene neto plate zaposlenih u lokalnoj upravi i javnim ustanovama i preduzećima čiji je osnivač lokalna uprava zadužila građane te opštine za više od dva miliona eura.\nTo i toliko zaduženje građana Berana je nastalo samo po osnovu isplaćenih neto plata zaključno sa decembarskom za 2014-tu godinu.\nO kolikom se zaduženju radi govori uporedni podatak da će se, na primjer, uskoro održati sjednica SO na kojoj će odbornici razmatrati Predlog odluke o kreditnom zaduženju u visini od dva miliona eura kako bi se refinansirali raniji dugovi i isplatile otpremnine za zaposlene koji su se prijavili za sporazumni raskid radnog odnosa.\nNaime, od kako je preuzela vlast, 31. marta prošle godine, za isplaćene plate, zaključno sa decembarskom iz 2014-te, zaposlenim u lokalnoj samoupravi, javnim ustanovama i preduzećima nijesu uplaćeni obavezni porezi i doprinosi, pa su se obaveze po tom osnovu svakog mjeseca uvećavale.\nUsljed povećanog broja radnika, a za godinu i po ih je primljeno oko 200, opterećenje budžeta Opštine, a time građana Berana se samo uvećavalo i ubrzavalo.\nTreba reći da su posljednje dvije zarade zaposlenih u organima lokalne uprave i javnim ustanovama i preduzećima, prema Odluci Ministarstva finansija, isplaćene u bruto iznosima, pa one nijesu uticale na povećanje duga po tom osnovu.\nPodsjetimo, naslijeđeni dug aktuelne lokalne vlasti po svim osnovama, kako je utvrdio Izvještaj revizora, iznosio je 11.400.000 eura, aktuelna lokalna vlast je saopštavala da, sa dugovima javnih ustanova i preduzeća, on iznosi 15.300.000 eura, dok su dugovanja proslijeđena Ministarstvu finansija utvrđena na manje od 10.000.000 eura.\nPo svim izvorima, najveća dugovanja Opštine Berane iznose upravo po osnovu neplaćenih poreza i doprinosa za zaposlene za period od 2008. godine do smjene prethodne vlasti, a istom praksom, istina sa većim mjesečnim zaduženjima, nastavila je i aktuelna vlast.


Najava događaja za utorak, 29. oktobar 2019. godine\n29.10.2019. / 7:00\nBANJALUKA – U 10.00 časova nastavak sjednice Narodne skupštine Republike Srpske na kojoj će biti razmatran Nacrt zakona o liječenju neplodnosti postupcima biomedicinski potpomognute oplodnje. /Narodna skupština, VIDEO/\nBANJALUKA – U 18.00 časova obilježavanje 20 godina Saveza opština i gradova Republike Srpske kojem će prisustvovati predsjednik Narodne skupštine Nedeljko Čubrilović, predsjednik Vlade Srpske Radovan Višković, te ministar privrede i preduzetništva Vjekoslav Petričević. Izjave za novinare u 17.30 časova. /hotel “Bosna”, VIDEO/\nBANJALUKA – U 12.00 časova Ministarstvo unutrašnjih poslova Republike Srpske predstaviće u Centru za obuku u Zalužanima novih 100 vozila za potrebe policijskih službenika, u prisustvu predsjednika Vlade Radovana Viškovića. /VIDEO/\nBANJALUKA – U 9.30 časova ministar za naučnotehnološki razvoj, visoko obrazovanje i informaciono društvo Republike Srpske Srđan Rajčević i pomoćnik ministra za visoko obrazovanje Radmila Pejić održaće konferenciju za novinare\npovodom konkursa za dodjelu stipendija studentima u Srpskoj i inostranstvu. /prostorije Ministarstva, VIDEO/\nSTRAZBUR – Ministar uprave i lokalne samouprave Republike Srpske Lejla Rešić učestvovaće na sjednici Kongresa lokalnih i regionalnih vlasti Savjeta Evrope. U 13.00 časova prisustvovaće potpisivanju sporazuma o saradnji žena načelnika opština i gradonačelnika u BiH.\nBANJALUKA – U 12.00 časova obilježavanje Svjetskog dana borbe protiv moždanog udara, u organizaciji Univerzitetskog kliničkog centra Republike Srpske i Udruženja neurologa. Izjave za novinare u 12.30 časova. /Trg Krajine/\nNOVI SAD – Ombudsman za djecu Republike Srpske Dragica Radović učestvovaće na Međunarodnoj naučno-stručnoj konferenciji “Zaštita prava deteta – 30 godina od usvajanja Konvencije o pravima deteta”.\nBRISEL – U 17.00 časova predsjedavajući Predsjedništva BiH Željko Komšić i članovi Milorad Dodik i Šefik Džaferović sastaće sa evropskim komesarom za proširenje Johanesom Hanom;\n– u 19.30 časova članovi Predsjedništva BiH prisustvovaće oproštajnoj večeri koju za lidere zapadnog Balkana priređuje visoki predstavnik EU za spoljnu politiku i bezbjednost Federika Mogerini.\nSARAJEVO – U 10.00 časova početak dvodnevnog zasjedanja Predstavničkog doma Parlamenta Federacije BiH na kojem će biti razmatrani prijedlozi zakona o doprinosima, o porezu na dohodak, o računovodstvu i reviziji, te zakona o registru finansijskih izvještaja. /parlament FBiH/\nBEOGRAD – U 11.00 časova Institut za javno zdravlje Srbije “Dr Milan Jovanović Batut” obilježiće 95 godina postojanja i 100 godina od osnivanja Stalne epidemijske komisije koja je bila preteča Instituta. /Skupština Srbije/


NEĆE SE VIŠE IĆI U MOSTAR I BANjALUKU – Magnetna rezonanca uskoro na usluzi Trebinjcima - Leutar.net\nHomeMagazinDruštvoNEĆE SE VIŠE IĆI U MOSTAR I BANjALUKU – Magnetna rezonanca uskoro na usluzi Trebinjcima\n11. aprila 2017. Leutar Društvo, Hercegovina, Vijesti 0\n„Za ovaj vrijedan aparat bile su zainteresovane mnoge bolnice u Republici Srpskoj, ali mi smo uspjeli da ga obezbijedimo, što će mnogo značiti pacijentima naše regije, a značajno će smanjiti i njihove troškove“, rekao je Mijanović.\n„U mom mandatu date su tri specijalizacije, od koju je jednu dobio Trebinjac, najbolji student medicine u Beogradu. Primljena su tri ljekara na neodređeno iz Foče – kardiolog, dermatovenerolog i radiolog, jedna medicinska sestra, jedan radnik na održavanju i jedan diplomirani ekonomista – dijete poginulog borca, dok se ljekar Slobodan Prtilo vratio u Bolnicu nakon obavljanja funkcije predsjednika Skupštine grada u prethodnom periodu“, pojasnio je Mijanović.\n„Povećali smo naš obim posla za oko 13 odsto, ali zbog nedostatka sredstava u Fondu došli smo u situaciju da imamo manje para, a da više radimo“, istakao je Mijanović i naveo da su prošle godine u Bolnici imali i 200 vožnji više pacijenata u Republici Srpskoj i inostranstvu jer su od Doma zdravlja preuzeli tu obavezu.\n„Mjera je isključivo pogodila ljekare koji imaju pristojna primanja, kao i smjenske sestre. U narednom periodu zalagaćemo se da radnicima koji imaju veliki obim posla obezbijedimo veće koeficijente“, rekao je Mijanović


Simens: Iznajmljivanje automobila uz pomoć blokčein tehnologije\nBTC $41.982 -1,22%\nSOL $137 -2,84%\nDOGE $0,16 -1,20%\nSimens želi da potencijalno obezbedi rešenja bazirana na blokčeinu i predložio je neke slučajeve upotrebe za transportnu industriju, uključujući i iznajmljivanje automobila.\nSimens je pokazao interes za usvajanje rešenja baziranih na blokčeinu, naročito u transportnoj industriji, navodi se u izveštaju Forbsa od 15. jula.\nPrema navodima Andreasa Kinda, vodećeg rukovodioca za visokotehnološku bezbednost i blokčein u korporaciji Simens, Simens se trudi da ugradi blokčein tehnologiju u automobile preko Simens Mobiliti - jedna od Simensovih podružnica.\nPrema podacima sa “Enterprise CarShare” sajta, karšering (carsharing) se navodno odnosi na korišćenje ili iznajmljivanje automobila u kratkom vremenskom periodu. Kao popularan primer, u izveštaju se navodi usluga iznajmljivanja Zipcar.\nJednan problem u vezi sa ovim sistemom, kako navodi Kind, jeste sa povezanim karticama za punjenje goriva, koje omogućavaju ljudima koji iznajmljuju auto da dopune gas. Međutim, korišćenje kartice podleže određenom broju ograničenja za krajnjeg korisnika kao što su: karticu mogu koristiti samo na određenim stanicama i ponekad ih ukradu. Kind je rekao da veruje da bi se ova vrsta tehnologije mogla poboljšati putem blokčein rešenja:\n“Ne samo da je to nezgodno za vozače, to je nezgodno za kompanije jer se kartice za punjenje goriva ukradu [i] ine se prodaju na internetu [...] To je primer gde, u industrijskom kontekstu, trebate nešto, tehnologiju, koja okuplja različite učesnike koji [ne] u potpunosti veruju jedni drugima [...] Baš to je mesto gde blokčein može dodati vrednosti.”\nSimens takođe razmatra druge oblasti u sektoru transporta za primenu blokčein rešenja. Simensova “Korporativna tehnologija” je navodno predstavila moguće rešenje za blokčein za pametno parkiranje zasnovano na blokčeinu na Boš konferenciji 2019. godine.\nPrema izveštaju, Simens razmatra slučajeve upotrebe blokčeina za lanac snabdevanja i proizvodnju. Simens je očigledno sklon korišćenju blokčeina sa kontrolom pristupa, međutim, kompanija je još uvek u fazi testiranja i otkrivanja i još uvek izveštava o održivosti različitih slučajeva upotrebe.\nKao što je ranije objavio Cointelegraph, kompanija Grand View Research je ukazala da je blokčein digitalna tehnologija koja pokreće rast tržišta u sektoru globalnih transportnih sistema upravljanja (TMS). Delimično, zahvaljujući blokčeinu i drugim tehnološkim inovacijama, za TMS tržište se predviđa da će do 2025. godine dostići 198,82 milijarde dolara, uz godišnju stopu rasta od 16,2%.


3.900 din za intenzivni konverzacijski kurs italijanskog jezika u trajanju od 2 meseca i sertifikat Skyline Academy u centru Beograda! - Grupko.rs - grupna kupovina, grupni popusti do 90%, najbolje dnevne ponude u gradu\nKonverzacijski kurs italijanskog!\n3.900 din za intenzivni konverzacijski kurs italijanskog jezika u trajanju od 2 meseca i sertifikat Skyline Academy u centru Beograda!\nIntenzivni konverzacijski kurs italijanskog jezika\nPoznavanje jezika otvara nam mnoga vrata, posebno danas kada je on preduslov za gotovo svaki posao! Niste baš zadovoljni znanjem koje posedujete i želili biste da ga unapredite i to u što kraćem roku i bez razvlačenja? Ne propustite ponudu za edukativnog centra Skyline Academy u centru Beograda za italijanski jezik:\n3900 din za intenzivni konverzacijski kurs italijanskog jezika u trajanju od 2 meseca: 15 dvočasa/1.5h i sertifikat EC Skyline Academy!\nPonuda obuhvata: Intenzivni konverzacijski kurs italijanskog jezika i sertifikat u edukativnom centru Skyline Academy\nRok iskoristivosti kupona je: 15.10.2018. godine


Samardžić: Još jedno jeftino prikupljanje političkih poena - Politika - Dnevni list Danas\nPočetna » Vesti » Politika » Samardžić: Još jedno jeftino prikupljanje političkih poena\nOdbornik SRS u skupštini Loznice tvrdi da je Vučić umesto sa meštanima o rudniku litijuma razgovarao sa partijskim kolegama\nM. R. Milenković06.12.2021. 18:29\n“Kao što sam i očekivao poseta Aleksandra Vučića, meštanima lozničkih sela u kojima je planirana eksploatacija rude jadarit nije donela ništa epohalno. To je bio još jedan pokušaj skupljanja jeftinih političkih poena, ali bez konkretnih rešenja za sporni rudnik litijuma. Naravno, ukoliko se u uspeh razgovora ne računaju predsednikova obećanja za rešavanje komunalnih problema“ , kaže za Danas Nenad Samardžić, odbornik Srpske radikalne stanke u skupštini Loznice.\nSamardžuć napominje da, kao politički aktivista i odbornik SRS nije prisustvovao sastanku sa Vučićem, jer je njegov izričit zahtev i bio da razgovara samo sa meštanima.\n“ Na žalost ono što je važilo za nas radikale, nije važilo za članove Srpske napredne stranke i Socijalističke partije Srbije. Uglavnom su oni i bili prisutni u porti crkve Sveti Đorđe, uz još nekoliko meštana.\nZanimljivo je da su o problemima Jadra sa predsednikom diskutovali i ljudi koji su dovedeni sa strane. Ne znam odakle su došli, ali iz lozičkih sela nisu “, objašnjava Samardžić za Danas.\nSudeći po sastavu ljudi koji su prisustvovali skupu, ni ne čude, kako kaže, teme o kojima se razgovaralo sa predsednikom.\n“Stranački aktivisti pričali su uglavnom o problemima komunalne infrastrukture, problemima sa komšijama, drvenim i betonskim banderama, nedostatku fudbalskg igrališta, nemogućnosti zaposlenja njihovih članova porodice. Iskoristili su i priliku da se požale na svog stranačkog kolegu, gradonačelnika Vidoja Petrovića. Manji broj meštana koji je učestvovao u razgovoru pokušavao je doduše da sastanak vrati na pravi kolosek, ali je jasno bilo, još dan ranije da bez prisustva članova Udruženja Ne damo Jadar, pavih razgovora neće ni biti“ , ističe sagovornik Danasa.\nOn kaže da mu je predsednik tog udruženja Zlatko Kokanović rekao da ga je dan uoči sastanka lično pozvao predsednik Vučić i da mu je rekao da ne želi razgovor sa političkim aktivistima, već samo sa meštanima\n.”Iste večeri Kokanovića je zvao i Darko Glišić, predsednik Izvršnog odbora SNS. Predočeno mu je najpre da mediji poput N1 neće prisustvovati sastanku, ali mu je kasnije saopšteno i da ako N1 prisustvuje neće biti direktnog prenosa. Članovi Udruženja Ne damo Jadar naposletku se nisu ni pojavili na sastanku koji je bio zakazan u isto vreme kada i ekološki protesi”, ističe Samardžić i dodaje da se iskreno nada da se ovom posetom neće završiti dijalog predsednika Vučića i predstavnika lozničkih sela, odnosno Udruženja Ne damo Jadar.\nAleksandar Vučićmestani lozničkih selaNenad SamardžićrazgovorBeogradLoznica


Nastavljen štrajk u francuskim železnicama | TV KANAL 9 NOVI SAD\nNaslovna VESTI SVET Nastavljen štrajk u francuskim železnicama\nZbog štrajka francuskih železnica RATP i pariskih železnica SNCF, 14 linija pariskog metroa je zatvoreno, a funkcionišu samo dve linije na kojima saobraćaju automatizovani vozovi bez vozača.\nProblemi u saobraćaju u Francuskoj biće nastavljeni i danas zbog štrajka zaposlenih u železnicama, zbog kojih je prethodnih dana većina francuskih vozova ostala u stanicama.\nSaobraćaj na linijama pariskog brzog metroa RER, takođe će biti poremećen, jer će 10 od ukupno 16 linija ostati zatvoreno, preneo je francuski radio “Frans enfo”.\nIz sindikata železnica, koji smatraju da reforma koju predlaže Makron nudi lošije uslove za penzionisanje i primorava određene kategorije da rade duže, poručili su da je ključni dan ponedeljak, ali i da su spremni da nastave štrajk do katoličkog Božića. (Agencije)\nPrethodni tekstAMSS: Oprez zbog magle i pojačanog saobraćaja


Bogate zemlje 52 puta jače od siromašnih - Bizlife.rs\n18:44 Vašington, 31/01/2018\nTo ukazuje na postojanje značajne nejednakosti u globalnom bogatstvu, koje je u periodu od 1995. do 2014. godine uvećano za 66 odsto na 1.143 biliona dolara, pokazuje izveštaj Svetske banke „Promene bogatstva nacija 2018“ kojim je obuhvaćena 141 država sveta.\nPromena bogatstva u tom periodu bila je prilično raznolika, pri čemu su neke zemlje pokazale veliki napredak, dok su druge „izgubile tlo pod nogama“ nakon finansijske krize, navodi se u izveštaju objavljenom na zvaničnom sajtu te institucije.\nSmanjenje bogatstva po stanovniku zabeleženo je u nekoliko velikih zemalja sa niskim prihodima, u nekim bliskoistočnim zemljama bogatim ugljom, kao i u nekoliko zemalja članica Organizacije za ekonomsku saradnju i razvoj (OECD) sa visokim prihodima koje su bile pogođene finansijskom krizom 2008. godine.\n„Izgradnjom i jačanjem ljudskog i prirodnog kapitala, zemlje širom sveta mogu povećati bogatstvo i ostvariti veći rast“, navodi se u saopštenju predsednika Svetske banke DŽima Jonga Kima.\nIzveštaj prati bogatstvo u 141 državi u periodu od 1995. do 2014. godine.\nbogatstvo svetska banka nejednakost jaz siromastvo


Dačić sutra na SBUN o jednostranim potezima Prištine - Kancelarija za Kosovo i Metohiju, Vlada Republike Srbije\nNaslovna » Aktuelno » Vesti »Dačić sutra na SBUN o jednostranim potezima Prištine\nDačić sutra na SBUN o jednostranim potezima Prištine\n13.novembar 2018. Izvor: Tanjug\nŠef diplomatije Ivica Dačić predstavlјaće Srbiju na sutrašnjoj sednici Saveta bezbednosti UN na kojoj će biti razmatran Izveštaj generalnog sekretara o radu UNMIK-a za period od 16. jula do 15. oktobra.\nDačić će izneti ocenu aktuelne situacije na Kosovu i Metohiji, posebno u kontekstu niza provokativnih i jednostranih poteza Prištine u prethodnom periodu, kao i povećanog broja napada na Srbe i njihovu imovinu u Pokrajini.\nŠef diplomatije će se založiti za očuvanje redovne dinamike i formata sednica Saveta bezbednosti o radu UNMIK-a, kao i podrške radu ove misije u nesmanjenom obimu i sa neizmenjenim mandatom.\nTakođe, Dačić će u svom izlaganju dati osvrt na izveštaje generalnog sekretara UN o radu UNMIK-a.\nS obzirom da u avgustu nije održana sednica SB UN o radu UNMIK-a, kada je, po do sada ustalјenoj dinamici kvartalnog održavanja sednica trebalo da se održi, na sutrašnjoj sednici će biti razmatran i izveštaj za period od 16. aprila do 15. jula ove godine, podseća se u saopštenju Ministarstva spolјnih poslova.\nMinistar spolјnih poslova srešće se sutra i sa generalnim sekretarom UN-a Antoniom Guterešom, kao i drugim sagovornicima u Ujedinjenim nacijama, a boravak u Nјujorku biće iskorišćen i za aktuelne diplomatske aktivnosti.


Sastankom su predsedavale generalna direktorka za evropske poslove Snežana Radović i vršilac dužnosti direktora Kancelarije za evropske integracije Ksenija Milenković koje su pozdravile uspostavljanje ovog tela i ukazale na značaj saradnje između država Zapadnog Balkana za napredovanje u pregovaračkom procesu.\nSastanku su, ispred Republike Srbije, učestvovali predstavnici Kancelarije za evropske integracije, Ministarstva spoljnih poslova, Ministarstva privrede, Ministarstva poljoprivrede i zaštite životne sredine, kao i predstavnici Kabineta ministra bez portfelja zaduženog za evropske integracije i Kabineta šefa pregovaračkog tima.\nNa prvom sastanku je razgovarano o dosadašnjoj i daljoj saradnji dve države u kontekstu pristupanja EU, a takođe su razmenjena mišljenja i iskustvo iz sprovođenja SSP-a, funkcionisanja strukture i usklađivanja s pravnom tekovinom EU. Članovi pregovaračkih grupa, s obe strane, su predstavili aktuelno stanje i razmenili iskustvo u pogledu vođenja pregovaračkog procesa u poglavljima 1-Sloboda kretanja robe i 27- Životna sredina.\nCrnogorska strana je predstavila tok pregovaračkog procesa, s fokusom na ostvarene rezultate i dalje obaveze i planove. Predstavnici Ministarstva vanjskih poslova i evropskih integracija su predstavili strukturu za sprovođenje Sporazuma o stabilizaciji i pridruživanju i ukazala na važnost tesne i kvalitetne saradnje sa Skupštinom Crne Gore, odnosno Odborom za evropske integracije, kao i sa civilnim društvom koje aktivno participira u procesu pregovora s EU što daje poseban kvalitet crnogorskom pregovaračkom modelu. Takođe, predstavljene su aktivnosti koje se odnose na proces usklađivanja s pravnom tekovinom EU, kao i sprovođenje Programa pristupanja Crne Gore EU.\nPredstavnici Republike Srbije su ukazali na važnost održavanja dinamike pristupnog procesa, izazivši očekivanje da će do kraja ove godine biti otvorena prva poglavlja u pregovorima Srbije s EU. U tom pravcu su pružili presek dosadašnjeg toka pregovaračkog procesa u Srbiji i ukazali na modalitete uključivanja civilnog sektora u pregovarački proces kroz koncept Konventa koji omogućava puno uvažavanje preporuka civilnog društva tokom svih faza procesa. Podsetili su na značaj regionalne saradnje kao pokretača regionalnog razvoja i, u tom kontekstu ukazali na značaj planiranja i sprovođenja projekata od regionalnog interesa.\nU sklopu razmatranja aktuelnog statusa pragovaračkog procesa u 1. poglavlju: Sloboda kretanja robe, crnogorska strana je predstavila aktivnosti na izradi ključnih dokumenata iz ove oblasti, kao što su Strategija za primenu pravne tekovine u oblasti slobode kretanja robe 2014 – 2018 i prateći Akcioni plan, kao i Nacrt strategije slobode kretanja robe.\nU okviru dela sastanka posvećenog 27. pregovaračkom poglavlju Životna sredina i klimatske promene, crnogorska strana je predstavila tok izrade Sveobuhvatne strategije i akcionog plana za potpuno usklađivanje i primenu pravne tekovine EU i ukazala na značajnu zakonodavnu aktivnost u ovoj oblasti.\nZajednički je ocenjeno da je sastanak bio dobra prilika za sumiranje dosadašnjih postignuća kroz razmenu informacija i iskustva i razmatranje predstojećih izazova i obaveza iz procesa. U tom kontekstu su razmenjena mišljenja o zajedničkim potrebama iz pregovaračkog procesa i razmotrene mogućnosti za njeno intenziviranje u konkretnim poglavljima i oblastima pravne tekovine.\nKljučne reči: Crna Gora Pomoćnik ministra za Evropsku uniju Ministarstvo spoljnih poslova


Republika / VULIN: Razgovaraću sa KFOR-om zbog formiranja vojske Kosova!\nVulin je za Radio televiziju Srbije rekao da su protekle noći razmenjivane informacije i da je predsednik Srbije Aleksandar Vučić tim povodom obavio više razgovora.\nVulin: "Vojska Kosova" pretnja miru, stvara se da bi pretila Srbiji i Srbima!\n- Uveren sam da će predsednik doneti najbolju moguću odluku - rekao je Vulin upitan da li će Vučić prihvatiti savete da proglasi okupaciju.\nOdgovarajući na pitanje ko sada može da zaustavi formiranje vojske Kosova, Vulin je kazao da je to pitanje za međunarodnu zajednicu koja je preduzela na sebe odgovornost za svako stanje na Kosovu, a posebno za poštovanje mira i bezbednosti.\n- Sada je vreme da vidimo da je li je međunarodna zajednica u stanju da sprovede sopstveni mandat i odluke - rekao je Vulin.\nIstakao je da sada treba da se vidi i kolika je "težina reči Nato pakta".\nVulin je kazao da je Srbija potpisala Briselski sporazum, zato što joj je garantovano da na Kosovu neće biti nikakvih oružanih snaga.\n- Priština na ovaj način značajno destabilizuje situaciju na KiM - ocenio je on.\nSkupština Kosova jednoglasno je u četvrtak usvojila u načelu predloge zakona o Bezbednosnim snagama Kosova (BSK), kao i o službi u BSK. Zakone su podržali poslanici svih poslaničkih grupa, sem Srpske liste koja je nakon izražavanja neslaganja sa razmatranjem i usvajanjem zakona o ministarstvu odbrane Kosova napustila sednicu Skupštine.\nDAČIĆ: Kosovo više nije američko "čedo", već problem!\nLJIMAJ U BUNILU: Kosovo će imati vojsku do kraja novembra!\nSrbija Ministar odbrane Aleksandar Vulin Kfor Zakon Vojska Kosovo Formiranje vojske\nZDRAVKO PONOŠ UDARIO NA VOJSKU: Jeremiću smeta borba protiv ISIS!


Bosanskohercegovački fudbaler Stjepan Lončar karijeru će nastaviti u mađarskom Ferencvarošu, prenijeli su danas hrvatski mediji.\nPrema informacijama iz Hrvatske visina transfera trebalo bi da iznosi četiri miliona evra, a dio “kolača” pripašće i Širokom na ime FIFA-inog mehanizma solidarnosti.\nLončar je u Rijeku stigao prije tri godine, a prije toga je nosio dres Širokobriježana, a treba istaći da je još ranije jedan dio igračke karijere proveo u Neretvancu.\nKada je u pitanju adaptacija u novom klubu tu ne bi trebalo da bude problema s obzirom na činjenicu da ga tu čekaju Adnan Kovačević i Eldar Ćivić. Lončar će sa novim klubom igrati kvalifikacije za Ligu šampiona, a naredni protivnik Ferencvaroša je litvanski Žalgiris.\nBosanskohercegovački fudbaler u proteklom vremenu dovodio se u vezu sa nekoliko inostranih klubova, a najviše sa Norvičom i Moncom. Ipak, ni do jednog od ovoh transfera nije došlo pa je sada već izvjesno da će Lončar karijeru nastaviti u Mađarskoj.\nBivši fudbaler Širokog zabilježio je devet nastupa za A reprezentaciju Bosne i Hercegovine, a ima i 15 nastupa za mlađe selekcije Bosne i Hercegovine.\nPrethodni članakAtletiko Madrid i Barselona blizu razmjene igrača\nNaredni članakIbišević oduševio dječake iz Slobodinih omladinskih selekcija (FOTO)


Zgrada “Srbijašuma” spremna za IPARD - IPARD\n-Nema hitnije stvari od IPARD procedure jer samo na taj način možemo da otklonimo blokirajuće faktore kako bismo mogli već ove godine da dobijemo akreditaciju . IPARD se tako našao na prvom mestu, tim pre jer je bilo pokušaja da se diskredituje, izjavio je ministar poljoprivrede Branislav Nedimović za RTV.\nProceduru dobijanja akreditacije za IPARD pojasnio je na sledeći način:\n„Jedan blokirajući faktor bio je to što nismo imali IPARD procedure. Usvojili smo izmene Zakona o poljoprivredi, završili postupak zapošljavanja ljudi u Upravi za agrarna plaćanja čime smo zaokružili ljudski kapacitet što se tiče IPARD-a. Ovih dana rade se referentni cenovnici i oni će biti završeni u narednih petnaestak dana. Što se tiče objekta, što je bio jedan od većih problema, on je razrešen i to će biti zgrada „Srbijašuma" koja ima 2.500 kvadrata. Urađen je kompletan projekat rekonstrukcije a dozvola će se dobiti u narednih 10 dana. Ministarstvo poljoprivrede će u aprilu uputiti poziv eksternim revizorima kako bi se postupak završio do juna meseca a kako bi u avgustu ili septembru uputili prve pozive poljoprivrednicima koji se odnose pre svega na mehanizaciju i opremu za prerađivačku indistriju".\nGovoreći o Sporazumu o stabilizaciji i pridruživanju Nedimović je naglasio da postoji jedan problem, ali je rešiv.\n„Pre svega mi smo jedna od retkih zemalja, možda i jedina, koja nije dobila nakon potpisivanja SSP-a vreme za prilagođavanje u politici upravljanja poljoprivrednim zemljištem. Mi smo spremili rešenja koja se tiču prolongiranja rokova vezano za prodaju zemlje strancima i tu neće biti nikakvih problema jer će to biti u korist naših poljoprivrednih proizvođača. Ostalo je samo da definišemo rokove koliko će ko morati da ima prebivalište ili će morati da ima registrovanu firmu u Srbiji da bi uopšte mogao da bude kandidat. Mogu da kažem da ti rokovi neće biti kraći od pet, a ni duži od deset godina čime ćemo stvoriti prostor da od 1. septembra 2017. te nemamo problem".\nUto 31 Januar, 2017 18:53\nTagovi: ipard srbijašume poljoprivrede zapošljavanja poljoprivrednih proizvođača poljoprivrednim zemljištem strancima


23.11.2020 u 15:25\nKompanija Gasprom, partner UEFA Lige šampiona, donirala je fudbalski teren za preko hiljadu dece u mestu Bavanište u Srbiji, koji će predstavljati trajno nasleđe. Lokalna humanitarna organizacija „Football Friends”, partner globalne neprofitne mreže „streetfootballworld”, pomogla je u pronalaženju odgovarajuće lokacije, dok je inicijativu podržala Fondacija UEFA za decu. U osnovnoj školi „Bora Radić” u Bavaništu, 40 kilometara istočno od glavnog grada Srbije Beograda napravljen je teren po principu „Field in a Box”. „Football Friends” će biti zadužena za održavanje terena i koordinaciju treninga u cilju obezbeđivanja najboljeg fudbalskog obrazovanja za decu. „Pozdravljamo odluku kompanije Gasprom da se pridruži pokretu „football for good”. Zajedno ćemo raditi na poboljšanju uslova života dece i\n18.11.2020 u 17:23\nKolašinac zaražen korona virusom ali će se večerašnji meč Bosne i Italije odigrati u Sarajevu.\nReprezentativac Bosne i Hercegovine Sead Kolašinac zaražen je korona virusom, ali će se večerašnja utakmica protiv Italije u Ligi nacija ipak odigrati. U utorak je potvrđeno da je zaražen i Ibrahim Šehić. Prethodnih dana, osim Kolašinca i Šehića, u bosanskom timu potvrđen je korona virus kod još šestorice fudbalera. Prema pravilima Evropske fudbalske unije (Uefa), ekipa mora da ima najmanje 13 igrača na raspolaganju kako bi se odigrala utakmica, pa će se večerašnji meč Bosne i Italije odigrati u Sarajevu, prenosi Beta.\nVreme je za rezove u FSS-u\nI dok su mnogi od nas pomislili da je ovo sjajna šansa da se posle dve decenije bar nekako putem baraža uguramo u vagon EVRO 2020, koji bi nas odveo na skup najboljih, jer bolju i lepšu priliku od ove uskoro nećemo imati, po ko zna koji put usledilo je novo razočaranje. I to od onih u koje smo se najviše kleli. Ali, ovaj najnoviji šamar srpskom fudbalu nije slučajan, već „plod” jednog procesa koji kod nas traje nekoliko godina. Sve je zapravo počelo od sitne prepirke između predsednika FSS (Kokeza) i nekadašnjeg selektora (Muslin) koji nas je odveo na Mundijal u Rusiju 2018. Zatim se tom sukobu „zaraćenih strana” pridružio i tadašnji kapiten (Ivanović) koji nije dozvolio predsedniku saveza da trenira sa igračima. A onda, kada su i ostali igrači shvatili da nije problem u Muslinu i


U Skupštini APV počela konferencija „Vojvodina u 2019.“ | Savez vojvođanskih Mađara\nU organizaciji kompanije „Color Media Communications“ i magazina „The Economist“, pod pokroviteljstvom Pokrajinske vlade, danas se u Skupštini AP Vojvodine održava konferencija „Vojvodina u 2019.“.\nPrema rečima Roberta Čobana, direktora “Color Press Grupe“, tokom konferencije učesnici će imati priliku da kroz različite panele i diskusije velikog broja relevantnih govornika sagledaju različite aspekte teme „Vojvodina u 2019.“, poput oblasti regionalne saradnje, privrede, energetske stabilnosti, ekologije, kulture, sporta.\nGovoreći na otvaranju ove konferencije, predsednik Skupštine APV Ištvan Pastor naglasio je da lično Vojvodinu doživljava kao „obećanu zemlju“, prostor na kome se može lepo živeti, te da bez obzira na različite nacionalne pripadnosti i političke opredeljenosti, ljudi ovo područje doživljavaju na isti način.\n„Ono o čemu treba da razgovaramo jeste šta nas očekuje u 2019. godini, a šta treba da učinimo ne bismo li napravili iskorak u odnosu na prethodne godine. Ono što nas očekuje svakako su izbori za Evropski parlament. Nije svejedno kakav će biti sastav Evropskog parlamenta i kakva će biti politika Evropske komisije nakon izbora. Nama je stalo do toga da politika proširenja dobije zamajac, da Srbija ojača svoju poziciju, ugled i da valorizuje sopstvene interese“, ocenio je Pastor.\nGovoreći o tome šta se može učiniti u 2019. godini, Pastor je ocenio da na nivou čitave države stvari idu u dobrom pravcu. On je dodao da će, kada govorimo o Vojvodini, a imajući u vidu nedavno usvojen budžet, značajna sredstva koja su opredeljena za ulaganja u oblasti poljoprivrede, zaštite životne sredine i zdravstvo biti najupečatljiviji deo godine koja je pred nama.\n„Razmišljajući o izazovima koji nas očekuju, jedan od najvećih svakako jeste kvalitet javnog govora, jer javni govor u velikoj meri opredeljuje subjektivni osećaj. Mi smo suočeni sa odlaskom velikog broja ljudi i ti ljudi, pored niza razloga, odlaze i zbog opšte klime u društvu. A na opštu klimu svakako utiču učesnici javnog života. Zbog toga mislim da svako od nas treba značajno da spusti nivo tolerancije na izgovaranje teških reči i ličnim primerom pokaže odgovornost“, poručio je Pastor.\nOn je iskazao nadu da će održavanje ove konferencije preći u tradiciju, te da će zaključci do kojih se bude došlo kroz diskusije u okviru panela moći da posluže kao smernice i ideje za unapređivanje ekonomskih, kulturnih, socijalnih i drugih parametara u pokrajini.\nOtvarajući konferenciju, predsednik Pokrajinske vlade Igor Mirović istakao je da su privredno-ekonomski pokazatelji u Vojvodini danas pozitivni, ali da je pred Vladom, na čijem je čelu, još dosta posla kako bi svim građanima obezbedila bolji životni standard.\nOn je istakao da je konferencija „Vojvodina u 2019.“ prilika da stručnjaci iz brojnih oblasti na panelima razgovaraju i tako ponude svoja viđenja uspešne AP Vojvodine u ovoj godini.


RTCG - Radio Televizija Crne Gore - Nacionalni javni servis :: Društvo :: Traže smještaj Službi zaštite i spašavanja / print=true\nNIKŠIĆ 21. 08. 2018. 13:36 >> 13:19 0\nTraže smještaj Službi zaštite i spašavanja\nSlužba zaštite i spašavanja u Nikšiću trebalo bi da uskoro dobije novi prostor, a budući smještaj mogao bi da bude u jednom dijelu Instituta za crnu metalurgiju.\nSaglasnost o kupovini poslovnih prostora površine do 500 kvadrata za potrebe smještaja Službe zaštite i spašavanja trebalo bi da daju odbornici na sjednici Skupštine opštine Nikšić zakazanoj za 29. septembar.\nSredstva za kupovinu poslovnih prostora bila bi izdvojena iz budžeta Opštine, a kako je predviđeno, taj iznos ne mogao biti veći od 170 hiljada eura.\nSlužba zaštite i spašavanja smještena je u prostorijama u Staroj varoši, a zaposleni su godinama ukazivali na loše uslove u kojima rade, zahtijevajući da im se riješi taj gorući problem.\nVatrogasci su u ranijim obraćanjima javnosti isticali da je nedopustivo, s obzirom na izuzetno tešku i odgovornu profesiju kojom se bave, da Služba i dalje bude smještena u nekadašnjem zatvoru u Staroj Varoši, u objektima koji se urušavaju.\nPoslovni prostori, kako je predviđeno, pored kancelarija za obavljanje administrativnih poslova, moraju u sklopu kompleksa imati halu za smještaj najmanje tri kamiona -vatrogasna vozila, kao i odvojenu prostoriju za pripadnike Službe.\nPrema predviđenoj proceduri, nakon usvajanja odluke, Služba za javne nabavke sprovešće postupak radi kupovine poslovnih prostora u skladu sa Zakonom o javnim nabavkama.\nMeđusobna prava i obaveze Opštine Nikšić i najpovoljnijeg ponuđača regulisaće se posebnim ugovorom koji bi zaključio predsjednik opštine Nikšić, Veselin Grbović.\nMore prijeti Budvi, vodostaj Skadarskog i rijeka u porastu\n13. 11. 2019. 1\nUhvatili poskoka u Vranićima


Vesti online / Sport / Fudbal / "Forca, Iker" na Dragau (VIDEO)\n"Forca, Iker" na Dragau (VIDEO)\nDirljiva scena na tribinama Dragaa.\nPristalice Porta su na utakmici protiv Alaveša razvili veliki transparent sa likom golmana Ikera Kasiljasa, koji je preživeo srčani napad.\nLegenda Real Madrida, čije su poslednje godine igračke karijere u dresu portugalske ekipe, oporavlja se posle srčanog udara i operacije koja je hitno izvršena. Ugrađen mu je stent, problemi su prevaziđeni, mada je poruka lekara više nego jasna – ovo je kraj karijere za Španca.\nFUDBAL Paunović dovodi slavnog golmana u Čikago\nFUDBAL Kasiljas: Ponovo u selekciji Španije i u Realu? Što da ne\nFUDBAL Golmanska apologija: Kasiljas ličnim primerom stao u odbranu Karijusa


By MosHer 2016/08/27\nSve svoje drage prijatelje, poznanike, kao i sve zaljubljenike u naš Mostar, obavještavam da je iz štampe izašla moja prva knjiga „Mostar - vječni grad“.\nKnjigu je štampala i izdala „IC štamparija“ iz Mostara. Knjiga je rađena u tvrdom šivenom povezu i u tvrdim koricama, u B5 formatu (23.5 cm x 16.5 cm - dimenzije stranica) i sadrži 976 stranica i preko 280 fotografija raznih dimenzija i iz raznih vremenskih perioda Mostara.\nIzdavač (IC štamparija Mostar) će uskoro organizovati i njenu zvaničnu promociju u Mostaru, a do tada, od danas je možete već kupiti, ili naručiti direktno preko mene. Cijena knjige kupljene na licu mjesta u Mostaru (kao i narudžba za sve države sa prostora bivše Jugoslavije) košta 45 konvertibilnih maraka, a narudžba za sve ostale države Svijeta je 45 američkih dolara.\nZa sve pojedinosti možete se obratiti lično meni na e-mail adresu: mostar4ever@sbcglobal.net\nili privatnom porukom na moj Facebook profil: https://www.facebook.com/ensvid.hadzajlic\nili privatnom porukom na moju Facebook stranicu MosHer: https://www.facebook.com/MosHer-114827975207804/\nEnsvid Hadžajlić MosHer - autor knjige\nPošto na ovom Blogger.ba ne može u cjelosti stati sadržaj knjige u ovaj isti post, možete kliknuti na sljedeći link, koji je za post sa mog bloga na Blogspot.com i koji u jednom postu ima cjelokupan sadržaj: http://bymosher.blogspot.com/2016/08/o-prodaji-knjige-mostar-vjecni-grad.html\nObjavio/la MosHer u 21:03, 2 komentar(a), print, #


Terzić: Razmatra se mogućnost stvaranje jedinstvene regulatorne agencije\nKonsultant za energetiku I finansijskoj firmi Deloit Services, Branko Terzić, osvrnuo se u razgovoru sa kolegom Brankom Mikašinovićem na tekuću američku finansijsku krizu, ulogu federalnih vlasti, berzu i moguće regionalne i globalne posledice.\nTerzić: Američki finansijski sistem je složen i oslanja se na regulatorne mere na federalnom i državnom nivou. Kreditna kriza u ovoj zemlji rezultat je nestabilnosti na finansijkim tržištima, koja je počela u sektoru nekretnina. Tu smo imali dve poludržavne agencije, Fredi Mek i Feni Mej, koje su imale jedinstven status, čija prava je utvrdio Kongres. One su bile privatno finasirane, ali su se podrazumevale državne garancije i kada je kriza izbila, administracija se odazvala svojoj obavezi u spasavanju ove dve velike hipotekarne kompanije. Kao rezultat toga, došlo je do drugih problema i lančane reakcije na kreditno-finansijkim tržištima, uključujući pad akcija, obustavljanje davanja kredita, restrikcije trgovinskih transakcija, itd. tako da su se mnoge firme našle u teškoj situaciji. Generalno govoreći privatne firme i kapital obično bankrotiraju, pa se zatim reorganizuju, uz podršku novih investitora. Medjutim, ovog puta zbog veličine firmi i mogućih posledica po finansijsku sitauciju u zemlji i širom sveta, federalne vlasti su preduzele akciju pošto su te firme i njihova delatnost isuviše važni da bi se dozvolilo da one propadnu.\nGlas Amerike: Kako bi dugoročnije gledno ova finansijska kriza mogla da utiće na berzu, i uopšte, osnove finansijskog sistema SAD?\nTerzić: Berza operiše na ovom principu: vrednost akcije se zasniva na njihovim očekivanim prihodima u budućnosti. Vi verujete da će deonica kupljena danas doneti veći prihod sutra. Drugim rečima, berza se uveliko zasniva na pretpostavci i očekivanju i kada se stvori atmosfera negativnog očekivanja ili loših vesti, kao što je to bio slučaj sada, dolazi do pada cena deonica. Na primer, za poslednjih 24 sata vrednost akcija na bezi je opala za oko 400 poena, a zatim se povratila za oko 300. Drugim rečima, zbog intervencije federalnh vlasti, akcionari su promenili svoje mišljenje na bolje, što se odrazilo i na vrednost akcija na berzi. Kao što znate, berza je veoma osetljiva na razne, posebno negativne vesti i prati kako bi to moglo da se odrazi na ekonomska kretanja u budućnosti.\nGlas Amerike: Kako će se američka finansijska kriza odraziti u inostranstvu, uključujući Evropu i Srbiju?\nTerzić: Kao posledica ove krize verovatno će doći do uvodjenja dodatnih regulativa, pa se govori i o formiranju jedne, veće regulatrone agencije, koja bi obuhvatila sve aspekte finansijskog delovanja. Naime, danas su regulative za razne sektore tržista odvojene, tako da berza ima svoju regulatornu agenciju, banke svoju, energetski sektor svoju, itd. Sada se razmatra mogućnost stvaranje jedne, jedinstvene regulatorne agencije, koja bi nadzirala celokupne tržišne aktivnosti. Pošto ceo svet ima poslovne veze sa Amerikom, mi smo svi povezani na medjuzavisnom globalnom tržištu, pa će ovdašnji problemi uticati na sve druge zemlje. U slučaju manjih zemalja kao što je Srbija one svakako posluju u manjem obimu, ali bi mogle da imaju neke važne proizvode koje plasiraju u SAD, kao što su recimo, u slučaju Srbije, voćni sokovi visokog kvaliteta, ili drugi slični proizvodi. Nepovoljna situacija bi mogla da utiče na kupovnu moć američkih firmi i nanese štetu trgovinskim partnerima. Manje više, ceo svet trguje ili ima finansijske transakcije sa SAD, koje se baziraju na američkom dolaru, te bi negativan razvoj dogadjaja u Americi mogao da ima globalne implikacije.


Verhofstat: EU ne treba da popusti ucenama Orbana i Kačinjskog | EurActiv Serbia\nVerhofstat: EU ne treba da popusti ucenama Orbana i Kačinjskog\nPoslanik Evropskog parlamenta i bivši belgijski premijer Gi Verhofstat pozvao je EU da ne popusti pred ucenama lidera Mađarske i Poljske Viktora Orbana i Jarosłava Kačinjskog koji ostale članice EU drže kao taoce. U međuvremenu je premijer Slovenije podržao Mađarsku i Poljsku, što ukazuje na "težak" onlajn samit EU 19. novembra koji je inače zvanično posvećen borbi protiv epidemije.\nNe činite grešku, nema tehničkog rešenja za osnovni politički problem - da li zemlje članice treba da se pridržavaju zakona i ugovora koje su potpisale kada su se pridružile EU. Nema kompromisa u vezi sa osnovnim pravima i vrednostima - osim ako ne dopustimo da se ugrozi rad i temelji Evropske unije, napisao je Verhofstat u autorskom tekstu za EUobzerver.\nEU ne treba da naseda na blef Viktora Orbana i Jaroslava Kačinjskog već da nastavi bez njih, naveo je Verhofstat.\nPojačana saradnja jedini je put napred za 25 šefova država, ako Mađarska i Poljska nastave da drže kao taoce svoje kolege i otvoreno deluju protiv zajedničkog interesa. To je legalno, logično i hitno, dodao je.\nVerhofstat je naveo da ima glasova koji već pozivaju Evropski savet da popusti pred mađarskim i poljskim zahtevima, iznoseći navodno "tehnička rešenja" koja bi im faktički omogućila da stave veto na bilo koji slučaj protiv korupcije ili kršenja vladavine zakona u svojim zemljama.\nAko želimo da EU izgubi svaki kredibilitet i, u kratkom roku, ima jedan ili dva dobro finansirana otvoreno autokratska režima unutar svojih granica, to je put kojim treba ići, dodao je.\nPo mišljenju Verhofstata jedna od mogućnosti da se izađe iz ćorsokaka jeste finansiranje oporavka kroz pojačanu saradnju preostalih 25 država članica, u skladu sa ugovorom o funkcionaisnaju EU (član 326) koji predviđa da devet ili više zemalja napreduje pojačanom saradnjom, u okvirima i u duhu EU kao celine.\nEvro je najbolji primer: u principu je valuta svih država članica (osim Danske, koja je pregovarala o izuzeću), ali je u praksi uveden samo u zemljama koje primenjuju uslove. To znači da bismo mogli da finansiramo fond za oporavak doprinosima i novim sopstvenim resursima iz 25 zemalja članica, koja bi bila ograničena na projekte vlada 25 zemalja koje primenjuju kriterijume, uključujući solidan mehanizam vladavine prava, piše Verhofstat.\nPoput evra, i Mađarskoj i Poljskoj bilo bi otvoreno da se pridruže kada u potpunosti prihvate i ispune uslove, a fondom bi, takođe poput evra, upravljala Komisija u interesu EU kao celine. I kao što je predviđeno sporazumom Evropskog parlamenta i nemačkog predsedavanja, odgovarajući mehanizam bi omogućio Komisiji da direktno podržava građane, preduzeća i nevladine organizacije u državama članicama koje ne učestvuju, dodao je evropski poslanik u tesktu o mađarskom i poljskom vetu na fond za opravak EU.\n"Samo nezavisno sudsko telo može da kaže šta je vladavina prava, ne politička većina", napisao je Janša u pismu upućenom 17. novembra predsedniku Evropskog saveta Šarlu Mišelu u koje je agencija Frans pres imala uvid.\nU pismu upućenom šefu Evropskog saveta Janša, blizak saradnik mađarskog premijera, osudio je "dvostruke aršine".


Nevladine organizacije imaju vrlo značajnu ulogu na globalnoj sceni\nVećina analitičara saglasna je da nevladine organizacije danas imaju vrlo značajnu ulogu na globalnoj sceni – od rešavanja civilnih konflikata do borbe za očuvanje životne sredine.\nVećina eksperata za međunarodnu politiku, NVO naziva "nedržavnim akterima”, priznajući tako njihov rastući uticaj u globalnoj areni. Stručnjaci ukazuju da su u proteklim godinama mnoge NVO uspešno promovisale inicijative za očuvanje prirodne sredine, prava i slobode žena, baš kao što su igrale značajnu ulogu u donošenju krupnih odluka o kontroli naoružanja. NVO mogu da formiraju i efikasne alijanse. Tako je 1997. više od 350 NVO doprinelo potpisivanju Međunarodnog sporazuma o zabrani nagaznih mina. Među tim organizacijama, bila je i najveća američka organizacija za zaštitu ljudskih prava, Hjuman Rajts Voč. Njen izvršni direktor Kenet Rot kaže da je zadatak organizacije da javnosti ukaže na kršenja ljudskih prava u svetu, da bi se potom vršio pritisak na vlasti i druge prekrišioce kako bi promenili praksu ili se – u suprotnom - suočili sa određenim sankcijama. Često se Hjuman Rajts Voč zalaže za izvođenje pred lice pravde zvaničnika koji su odgovorni za teška kršenja ljudskih prava kao što je to – primera radi – bilo u slučaju Slobodana Miloševića ili Čarlsa Tejlora u Liberiji.\nHjuman Rajts Voč deluje u 70 država sveta, a u SAD prati probleme rasne diskriminacije i statusa imigranata i zatvorenika. Kenet Rot kaže da najveći izazov predstavlja nepoštovanje ljudskih prava koje se pokušava sakriti pod plaštom borbe protiv terorizma.\n"Vlade su spoznale da im i sam pomen borbe protiv terorizma otvara mogućnost da ignorišu međunarodne standarde u zaštiti ljudskih prava. Ali, globalni pokret za zaštitu ljudskih prava je ipak smogao snage da na tu pogrešnu praksu odgovori i nastavi da insistira na činjenici da je zaštita ljudskih prava upravo u funkciji efikasne borbe protiv terorizma."\nStručnjaci su saglasni da organizacije poput Hjuman Rajts Voča, koje se zalažu za univerzalne principe poput jednakosti i pravde, lako dobiju globalni karakter.\nPamela Al iz Američkog instituta za mir ističe da i male organizacije mogu da urade velike poslove. Ona navodi primjer italijanske dobrotvorne organizacije San Eđidio koja je 1992. uspela da utiče na okončanje 13-togodišnjeg građanskog rata u Mozambiku. Pamela Al ističe da grupe koje pomažu u rešavanju konflikata služe i kao sigurnosni ventil da se nasilje ponovo ne rasplamsa.\n"Ako ljudi osećaju da se njihov glas i stavovi čuju, čak ako i ne pobeđuju u debati, mnogo su manje skloni da se late oružja. To je jedna od najboljih alatki za sprečavanje konflikta i za pomirenje. To može da bude samo dobrovoljno, jer se pomirenje ne može zakonski nametnuti."\nSavremena ekonomska globalizacija dala je NVO sektoru koji promoviše tržišno orijentisane reforme dodatnu snagu. Džon Saliven je izvršni direktor Centra za međunarodno privatno preduzetništvo. On kaže da su demokratske i ekonomske reforme dve strane istog novčića.\n"U mnogim regionima, poput istočne Evrope, političke reforme su vodile do ekonomskih, jer je politički proces bio potpuno zatvoren. U drugim krajevima, poput Avganistana, bez određenih suštinskih ekonomskih propisa i zakona nije bilo moguće da svi učestvuju u političkom procesu. Nije dakle moguće razdvojiti ekonomske i demokratske reforme."\nCentar na čijem je čelu Džon Saliven osnovala je 1983. privredna komora SAD – najveća unija poslodavaca na svetu koja okuplja oko 3 miliona članica. Inicijalno – grupa je delovala u Južnoj Americi, da bi se nakon pada Berlinskog zida, orjetisala na istočnu Evropu. Sada organizacija radi na Bliskom istoku i sve je prisutnija u Africi. Džon Saliven kaže da Centar za međunarodno privatno preduzetništvo deluje u saradnji sa lokalnim NVO koje, kao partneri, utvrđuju agendu neophodnih reformi. Po njegovim rečima, u eri globalizacije, organizacije poput njegove imaju veoma važnu ulogu u prenošenju znanja i ekspertize na manje lokalne organizacije.


POZIV ZA IZBOR NAJBOLjEG TURISTIČKOG SELA SRBIJE 2022.\nPosted On 14th April 2022 In Vesti\nMinistarka trgovine, turizma i telekomunikacija, Tatjana Matić, pozvala je sve lokalne samouprave, koje se identifikuju u oblasti razvoja ruralnog turizma, da se prijave na konkurs za izbor najboljeg turističkog sela Srbije u 2022. godini.\n„Imajući u vidu da je godina iza nas bila veoma uspešna i da je Mokra Gora proglašena za jedno od najboljih sela, i ove godine nastojimo da svet prepozna atrakcije naših ruralnih destinacija koje na najbolji način oslikavaju autentičnost naše kulture“, rekla je ministarka Matić.\nOna je istakla da se ovim konkursom podstiče razvoj inovacija i preduzetništva, unapređuje turistički proizvod i način života zajednice i promocija prirodnih i kulturnih resursa sela u Srbiji.\nSvetska turistička organizacija Ujedinjenih nacija (UNWTO) raspisala je Konkurs za izbor najboljih turističkih sela (The Best Tourism Villages) u nameri da se putem konkursa identifikuju najbolji primeri inovativnog razvoja i pristupa turizmu u ruralnim oblastima, sa osnovnim ciljem da turizam postane jedan od pokretača pozitivne transformacije, ruralnog razvoja i blagostanja zajednice.\nDani sremuša 2022.\nPrevious Vaskršnji bazar\nNext Obuka ‘’Primena zdravstveno higijenskih mera u turističko ugostiteljskim objektima”.


Home/Dialogue/Da li je EU izgubila “bitku” na Kosovu ili su SAD dale AUTOGOL?\nDa li je EU izgubila “bitku” na Kosovu ili su SAD dale AUTOGOL?\nEvropska unija (EU), kao i neke njene zemlje članice, u individualnim naporima su pokušale da spreče opoziv vlade formirane pre nešto više od mesec i po dana, i to nakon četvoromesečnih pregovora izbornih pobednika – prvoplasiranog Kurtijevog “Samoopredeljenja” i drugoplasiranog Demokratskog saveza Kosova (DSK) Ise Mustafe.\nPrema saznanjima “Radio Slobodna Evropa” (RSE), nemački zvaničnici su imali posebnu ulogu proteklih dana u pokušajima da se ubedi lider DSK Isa Mustafa da odustane od glasanja o nepoverenju Vladi, na čijem čelu je do kasno sinoć, 25. marta, bio Aljbin Kurti.\nIstog mišljenja je i Majkl Martens politički dopisnik nemačkog dnevnog lista “Frankefurter Algemeine Zeitung”, koji godinama izveštava o Zapadnom Balkanu.\nIzvestilac Evropskog parlamenta za Kosovo i poslanica Viola fon Cramon je proces opoziva Kurtijeve Vlade nazvala “autogol SAD na Kosovu” koji će, kako je navela, imati istorijsku dimenziju.\nI Tobi Vogel smatra da su politička dešavanja na Kosovu orkestrirana u SAD. On kaže da je “pogrešna percepcija” predstavljanje Amerike kao pravog prijatelja Kosova.\n– Podrška SAD i eventualno podstrekivanje svrgavanja demokratski konstituisane vlade Kosova, vrlo jasno pokazuje da to nije slučaj. Ono što zvanični Vašington želi jeste da ukloni svaku prepreku brzom i prljavom sporazumu između Srbije i Kosova – kaže Vogel, ocenivši da američkog predsednika i njegove saradnike ne zanima rešenje koje je održivo i ima legitimitet naroda, “već oni žele brzu pobedu bez obzira na realnost na terenu”.\n– U principu, teško je da EU postigne svoje ciljeve politike na Kosovu ako ih SAD aktivno potkopava i gura u drugom pravcu – navodi ona, i podvlači da u tom pogledu i neodobravanje viznog režima “nije bilo od pomoći”.


Izvor: SrbijaDanas.com, 16.Maj.2022, 14:12\nCrno-beli izdali saopštenje.. Dan posle završetak šestog kola plej-ofa Superlige oglasili se saopštenjem čelni ljudi FK Partizan. Crno-beli su ogorčeni dešavanjima na utakmici Napredak - Crvena zvezda, jer smatraju da su sudije načinile nekoliko previda u korist crveno-belih koji mogu biti presudni u šampionskoj trci. Takođe, u Humskoj smatraju da su tokom prolećnog dela sezone arbitri donosili odluku na njhovu štetu, a u korist večitog rivala. Saopštenje...\nIzvor: B92, 16.Maj.2022, 13:50\nFK Partizan oglasio se saopštenjem za javnost zbog utakmice između Napretka i Crvene zvezde.. Zvezda je slavila minimalnim rezultatom u Kruševcu, u pretposlednjem kolu Superlige Srbije. Pobedonosni gol za crveno-bele postigao je Ohi Omoidžuanfo u 33. minutu utakmice, nakon nespretne reakcije kapitena domaćih, Milana Sprema. Zvezda je ovom pobedom stigla na bod od odbrane titule šampiona Srbije. Crveno-beli pred poslednje kolo imaju pet bodova više od Partizana,...


Radio M – Hit Radio › Grčki parlament odobrio nove mere štednje\nGrčki parlament odobrio je sinoć po zahtjevu kreditora nove mjere štednje koje će dodatno smanjiti prihode Grka u naredne tri godine.\nRanije danas oko 15.000 protestovalo je ispred parlamenta zbog novih rezova na poziv glavnih sindikata.\nDesetine mladih su bacali “molotovljevove koktele” na policiju koja je čuvala parlament i koja je odgovorila suzavcem. Policija je saopštila da je jedan čovek uhapšen dok je više privedeno zbog učešća u nasilju.\nSukobi u Atini su izbili i dan ranije tokom protesta zbog novih mjera štednje.\nNove mjere za stezanje kaiša uključuju još jedno smanjenje plata i penzija i povećanje poreza, što je koaliciona vlada prihvatila da bi od međunarodnih povjerilaca dobila novu pozajmicu.


Do rešenja katastra o uknjižbi elektronski iz fotelje\nTanjug 20. decembra 2020. 15:04\nBEOGRAD – Rešenja o upisu prava svojine, poznatija kao rešenja o uknjižbi nekretnine ili zemljišta, počela su da stižu u elektronsko sanduče, kome građani i privreda mogu da pristupe na portalu eUprava.\nRepublički geodetski zavod je već poslao više od 300 ovih rešenja a prednost novog načina dostave u odnosu na raniji je u tome što je do sada kada katastar rešenje pošalje poštom, ako primalac nije kući ono se vrati, a sada portal eUprava po prispeću rešenja u eSanduče, šalje obaveštenje na imejl adresu primaoca da mu je stigla pošta.\nTa pošta može da se odmah i sa bilo kog mesta preuzme online na portalu eUprave\n„Od tada građani idu samo na jedno mesto, kod javnog beležnika. Tamo mogu da obave kupoprodaju i potpišu ugovor, a javni beležnik elektronskim putem svim drugim institucijama pošalje ono što je potrebno da bi se ceo postupak završio“, objašnjava Jelena Bojovic.\nGrađani bi trebalo kod kuće putem pošte da dobiju sva svoja rešenja: o porezu na prenos apsolutnih prava, porezu na imovinu i o upisu u katastar nepokretnosti, a oni koji poseduju ili otvore elektronsko sanduče, elektronski dobijaju i rešenje o upisu, odnosno uknjižbi.


Izraelska avijacija ispalila raketu na kuću visokog zvaničnika radikalnog Hamasa\nNajmanje osam osoba poginulo je danas u Gazi kada je avion izraelske avijacije ispalio raketu na kuću visokog zvaničnika radikalnog palestinskog pokreta Hamas. Raketa je ispaljena na kuću funkcionera Hamasa Kalila Al Hajea, a u napadu je poginulo šestoro članova njegove porodice. Prema izjavama bolničkih zvaničnika, najmanje osam osoba je poginulo, a 13 je ranjen.\nAl Haja, za koga je izraelski vojni radio naveo da je vodja oružanog krila Hamasa koje proizvodi i ispaljuje rakete na Izrael, u trenutku napada se nije nalazio u kući i nije povredjen.\n"Nastavićemo uprkos izazovima, uprkos mojoj patnji i patnji mog naroda", rekao je Al Haja novinarima u bolnici Šifa u Gazi, gde je posetio ranjene rodjake.\nPortparol Hamasa Favzi Barhum rekao je da su žrtve izraelskog napada civili, članovi Al Hajine porodice, što je znak da su "mete Izraela svi, i civili i vodje (Hamasa)" i dodao da su "sve opcije otvorene" kao odgovor na večerašnji napad. Izraelska vojska potvrdila je da je izvela vazdušni napad u Gazi, ali nije saopštila više detalja o toj akciji. Izrael je prethodno upozorio da će pojačati napade na pobunjenike i pripadnike oružanog krila Hamasa zbog učestalih raketnih napada na Izrael.\nIzraelski premijer Ehud Olmert upozorio je radikalni islamistički Hamas da obustavi raketne napade na jug Izraela ili će se suočiti sa jačom vojnom akcijom u pojasu Gaze.\n"Ukoliko ograničeni koraci koje preduzimamo u političkoj i vojnoj sferi, ne donesu željeno zatišje, bićemo primorani da pojačamo naš odgovor," rekao je Olmert na sednici vlade.\nNa početku diskusije, izraelski premijer je izjavio da Hamas plaća visoku cenu za napade na izraelske gradove i da će tako biti i ubuduće. Pojedini izraelski ministri apelovali su da cilj budu i lideri Hamasa. Izrael je prošle noći u znak odmazde izveo nekoliko vazdušnih udara na pojas Gaze, u trenutku dok je na snazi novi prekid vatre u sukobima zavađenih palestinskih frakcija Hamasa i Fataha. U jednom od šest napada ubijena su trojica aktivista Hamasa.


Iz svemira stižu ostaci izgubljene torbe sa alatom\nNaslov komentara: Iz svemira stižu ostaci izgubljene torbe sa alatom Thu Jul 30, 2009 1:54 am\nOstaci torbe koju je prošle godine nehotice ispustila astronautkinja sa američkog spejs šatla Endevor tokom orbitalne šetnje na Međunarodnoj kosmičkoj stanici, trebalo bi da padnu na Zemlju.\nPrema prvim proračunima, "mini apokalipsa" je trebalo da se dogodi 25. jula, ali su naučnici morali da revidiraju svoje prognoze iako i dalje ne mogu da predvide mesto na kom će se to desiti.\n"Alat za rad u svemiru je napravljen od specijano otporne legure čelika zato se može očekivati da pojedini fragmenti ne sagore u zemljinoj atmosferi već da padnu na Zemlju", rekao je jedan stručnjak za svemirsku industriju ruskoj novinskoj agenciji TAS.\nGotovo ceo kosmički otpad sagori odmah po ulasku u atmosferu naše planete, objasnio je on, dodavši da su velike šanse da se to desiti i izgubljenom alatu.\nAstronautkinja Hajdemari Stefanišin-Pajper ispustila je torbu sa alatom tokom orbitalne šetnje 18. novembra 2008.\nIncident, koji se mogao videti u direktnom prenosu na televiziji NASA, dogodio se u trenutku kada je astronautkinja počela da radi na popravci rotacionog mehanizma jednog od solarnih krila na Medunarodnoj kosmickoj stanici (MKS).\nNASA je tada izjavila da je torba, veličine ranca, jedan od najvećih predmeta koji su astronauti izgubili za vreme boravka u svemiru. Izvor:(Blic Online)\nNaslov komentara: Re: Iz svemira stižu ostaci izgubljene torbe sa alatom Thu Jul 30, 2009 2:00 am\npošto se nikad ne zna kad i gdje to (alat) može pasti ,\npreporučujem vam da stavite ovo na glavu\nNaslov komentara: Re: Iz svemira stižu ostaci izgubljene torbe sa alatom Thu Jul 30, 2009 12:28 pm\nNaslov komentara: Re: Iz svemira stižu ostaci izgubljene torbe sa alatom


Novi osnovni Canon telefoto objektiv sa zumom visokog kvaliteta za profesionalce EF 70-200mm f/2.8L IS II USM Novi osnovni Canon telefoto objektiv sa zumom visokog kvaliteta za profesionalce EF 70-200mm f/2.8L IS II USM – Personal magazin\nNovi osnovni Canon telefoto objektiv sa zumom visokog kvaliteta za profesionalce EF 70-200mm f/2.8L IS II USM\nEF 70-200mm f/2.8L IS II USM svojoj proslavljenoj L-seriji. Ovaj objektiv je naslednik izuzetno popularnog EF 70-200mm f/2.8L IS USM, i u svim oblastima nudi poboljšane performanse. Model EF 70-200mm…\nEF 70-200mm f/2.8L IS II USM svojoj proslavljenoj L-seriji. Ovaj objektiv je naslednik izuzetno popularnog EF 70-200mm f/2.8L IS USM, i u svim oblastima nudi poboljšane performanse.\nModel EF 70-200mm f/2.8L IS II USM je dostojan naslednik L-serije objektiva i pruža optičku izvrsnost u najzahtevnijim i najizazovnijim situacijama. Ovaj objektiv je, osim što je interni optički sistem obnovljen, praktično ponovo razvijen i to na osnovu informacija dobijenih od korisnika, pa je sada jednako robustan i pouzdan koliko je i optički napredan.\n„Fotografi ‘Rojtersa’ su godinama koristili objektiv EF 70-200mm f/2.8L IS USM koji im je pružao izuzetnu fleksibilnost,“ komentariše urednik produkcije u Rojtersu Kevin Kombs. „Žižna daljina, brzina blende i stabilizacija slike doprinose da ovo bude pravi radni objektiv koji će se naći u torbama mnogih profesionalnih fotografa. Veoma se radujem da vidim koja sve poboljšanja nudi EF 70-200mm f/2.8L IS II USM.“\nVrhunski kvalitet, vrhunske performanse\nObjektiv EF 70-200mm f/2.8L IS II USM ima redizajnirani optički sistem koji se sastoji od 23 elementa u 19 grupa i koji daje zaista impresivne rezultate. Za stazu sočiva je korišćen element iz fluorita visokih performansi uparen sa ne manje od pet UD (izuzetno slaba disperzija) elemenata, što drastično smanjuje hromatske aberacije u čitavom opsegu zuma i obezbeđuje slike visokog kontrasta sa izuzetnom definicijom.\nSistem Auto fokusa velike brzine (AF) savršeno odgovara sposobnostima nedavno lansiranih digitlanih SLR fotoaparata EOS-1D Mark IV i EOS 7D. Ovaj novi model takođe ima USM AF motor u obliku prstena, koji u kombinaciji sa novim jako brzim procesorom i optimizovanim AF algoritmom čini auto fokusiranje bržim i tišim nego ikada.\nSmanjena minimalna daljina fokusiranja od 1,2 metara (3,9 stopa) i poboljšano uvećanje od x0,21 dozvoljava fotografima da se približe subjektima bez potrebe da menjaju objektive – što je značajno za fotografe vesti i događaja koji uvek rade u vremenski napetim uslovima i kojima je potrebna fleksibilnost. Poboljšani mehanizam stabilizatora slike takođe nudi prednost ekspozicije koja je ekvivalenta vrednosti 1/15 što smanjuje efekat zamućenja usled drmanja fotoaparata u stresnim uslovima fotografisanja.\nPoboljšan dizajn, izuzetna jednostavnost upotrebe\nObjektiv EF 70-200mm f/2.8L IS II USM, osim poboljšanja unutrašnje konstrukcije, ima i poboljšanja spoljanosti koje treba da unapredi funkcionisanje Debljina ispupčenih delova i prekidača je znatno smanjena, što sprečava slučajno prebacivanje i stvara generalno bolji opšti izgled. Gumeni držač za fokusiranje je takođe redizajniran i proširen tako da ima žljebove sitne šare čime olakšava ručno podešavanje fokusa.\nS obzirom da pripada L-seriji objektiva, EF 70-200mm f/2.8L IS II USM je potpuno vodootporan a to ga čini idealnim za upotrebu u svim vremenskim uslovima. Okvir, prekidač za režim fokusa i prsten za fokusiranje, svi imaju strukturu potpuno otpornu na prašinu i kapljice, koja kada se koristi sa EOS telom otpornim na vremenske uslove, sprečava da prašina ili voda uđu bilo u fotoaparat bilo u objektiv. Ovaj objektiv je projektovan tako da izdrži svakodnevno korišćenje i dugotrajno rabljenje u profesionalnoj upotrebi i bude izuzetno otporan i pouzdan za svakodnevnu upotrebu profesionalnih fotografa.\nVisokokvalitetna dodatna oprema za L-seriju\nObjektiv EF 70-200mm f/2.8L IS II USM je opremljen sa nekoliko dodataka, uključujući novi ET-87 poklopac i „Tripod Collar B (W)“ u obliku prstena. Potpuno nova futrola LZ1326 je takođe deo standarda koji nudi brz i jednostavan pristup kada je potrebna brza zamena objektiva.\nKompatibilan je sa brojnom Canon dodatnom opremom što korisnicima omogućava da upare objektiv EF 70-200mm f/2.8L IS II USM sa ekstenderima odnosno tele-konvertorima EF 1.4x II, EF 2x II, EF 12 II, EF 25 II, i filterima od 77mm.\nNovi osnovni Canon telefoto objektiv sa zumom visokog kvaliteta za profesionalce EF 70-200mm f/2.8L IS II USM was last modified: January 11th, 2010 by Redakcija\nCanonEF 70-200mmL-serijatelefoto objektiv\nJavno otvaranje ponuda za licence za drugog operatora fiksne telefonije


Međedović završio učešće u Antaliji - Radio Sto Plus\nMeđedović završio učešće u Antaliji\nTeniser Hamad Međedović nije uspeo da se plasira u četvrtfinale ITF turnira na šljaci iz M15 serije u Antaliji, pošto je danas u drugom kolu u dva seta (1:6, 1:6) izgubio od trećeg nosioca Lukasa Gerča iz Nemačke.\nGerč (26) je 446. na ATP listi, a osam godina mlađeg i za 228 mesta slabije plasiranog Novopazarca pobedio je za jedan čas i dva minuta.\nRival Gerču u borbi za polufinale biće 789. teniser sveta Luiš Farija iz Portugala, koji je u osmini finala posle tri časa i tri minuta eliminisao za 43 pozicije bolje rangiranog Izraelca Danijela Cukermana sa 2:1 setovima (6:3, 3:6, 7:6 (5)).\nMeđedović je u Antaliji nastupio i u dublu sa zemljakom Lazarom Vojinovićem, ali su njih dvojica danas na startu takmičenja posle izgubljenog prvog seta (4:6) predali meč četvrtim nosiocima Gerču i Cukermanu.\nGerč i Cukerman će u četvrtfinalu igrati protiv Umuta Akojuna i Merta Načija Turkera iz Turske, koji su u dva seta (6:2, 6:0) dobili Turčina Gokberga Saritaša i Rusa Vladislava Tasenkova.\nHamilton pobedio u trci u Saudijskoj Arabiji\nLacio pobedio Sampdoriju, gol, asistencija i isključenje Milinković-Savića


10 Maderoterapija od 30 minuta - paket za mršavljenje u centru grada!\nHome 10 Maderoterapija od 30 minuta - paket za mršavljenje u centru grada!\nBEOGRAD LEPOTA Maderoterapija Masaže Mršavljenje\n10 Maderoterapija od 30 minuta – paket za mršavljenje u centru grada!\nPonuda obuhvata: Paket za mršavljenje – 10 Maderoterapija u trajanju od 30 minuta\nSa priloženim kuponom uslugu u iznosu od 5990rsd plaćate na licu mesta našem partneru\nKupon možete iskoristiti odmah nakon preuzimanja, a najkasnije do 09.01.2020.\nTelefoni za informacuje i zakazivanje: 063/8 5555 97\nAdresa: Bulevar despota Stefana 33, Beograd\n6000 RSD 10.01.2020\nIspravljanje kose Egoliss fluidom u salonu Magija u centru grada!\nFrizersko kozmetički salon Magija sa stilom -\n690 RSD 08.01.2020\nMaderoterapija regije po izboru (stomak, noge, zadnjica, ruke) !


RUSKI NAUČNICI TVRDE da je Tungusku eksploziju moguće objasniti samo Teslom - Nova Borba\nRUSKI NAUČNICI TVRDE da je Tungusku eksploziju moguće objasniti samo Teslom\nKatastrofu u Sibiru 1908. sprečio je naš genije.\nIzlaganje dr Džozefa Nuta iz NASA centra "Godard spejs" prošle nedelje na konvenciji Američkog geofizičkog saveza - kako se gigantski asteroid kreće prema našoj planeti, i kako ne postoji baš ništa što bi ljudi mogli da učine da spreče katastrofu - pokrenulo je lavinu rasprava na specijalizovnim forumima na temu da li su Zemlja i čovečanstvo u mogućnosti da se odbrane od udara iz svemira, piše Glas Moskve.\nMeđutim, jedan tok ovih diskusija posebno je interesantan. Ponovo je bačeno svetlo na hipotezu elitnih ruskih naučnika koji su 2008. godine, na stotu godišnjicu velike Tunguske eksplozije, Nikolu Teslu označili kao tadašnjeg spasitelja čovečanstva.\nOd 1927. do današnjih dana, Rusi neprekidno pokušavaju da odgonetnu šta se dogodilo u Sibiru, a poslednji veliki naučni pokušaj razrešenja misterije bio je uoči stogodišnjice događaja.\nNaučnici su činjenično utvrdili da je svet još 1907. upao u neku vrstu depresije i verovanja da uskoro sledi kataklizma. Zabeleženo je i da je Konan Dojl (pisac Šerloka Holmsa i čelnik uticajne "Zlatne zore") najavljivao kraj.